text:
Introdukshon
Na e sala di emergensia a trata un herida serka bo ku kosé òf leim di kueru. Bo dòkter a bisa ku bo por bai kas. Akinan bo ta lesa:
- kon pa trata un herida ku kosé
- kon pa trata un herida ku leim di kueru
- kua komplikashon por surgi
- ku kua komplikashon bo mester tuma kontakto ku bo dòkter di kas.
Kon pa trata un herida ku kosé?
- bo por baña, pero dèp seka e herida despues poko poko. Si bo tin un herida na kabes, bo no por föhn kabei.
- duna e herida poko rùst. Dependé di e grandura di e herida riba bo man òf brasa bo ta haña un mitèla. Na un herida grandi na pia ta importante ku bo no ta kansa e pia aki hopi. Asina bo ta evitá ku e herida ta hincha i ta bin preshon riba e sikatris.
- Si e herida ta konektá pa medio di un pleister, bo mester kambia esaki e mesun dia.
Kon pa trata un herida ku leim di kueru?
Bo herida ta será ku leim di kueru. Esaki ta un leim médiko ku ta desaroyá pa sera herida. Por hasi uso di leim di kueru en bes di kosé pa algun herida. E leim di kueru por mustra iregular i tin bia kibrá. Esaki ta normal i lo no afektá e akshon di e leim.
- e herida ku ta tapá ku leim mayoria bia ta mustra manera un kaska seku, no purba di kita esaki.
- si e herida ta kansá bo pasó e ta raspa kontra otro opheto, bo por tapa e herida ku un pleister òf gas. Limpia esaki kada 24 ora ku pasa.
- tene e herida limpi i seku. Bo por baña pero no keda den awa i no bai landa. Dèp seka e kueru rondó di e herida despues poko poko. No hunta e kueru rondó di e herida ku krema. Bo no por föhn bo kabei si bo tin un herida na bo kabes.
- despues di mas o ménos 10 dia e leim mes ta kita, meskos ku un kaska normal. E herida a kura sufisiente e ora ei. Mayoria bia no ta nesesario pa kontrolá e herida.
Kua komplikashon por surgi?
- tin un chèns ku e herida ta bai infektá òf habri. Den e kaso aki tuma kontakto ku bo dòkter.
- dependé di e lugá di e herida i di e tipo di kueru despues di tempu por surgi sikatrisashon, spesialmente serka hendenan ku koló di kueru mas skur.
Ki ora bo mester tuma kontakto ku bo dòkter di kas?
Bo ta tuma kontakto ku bo dòkter di kas òf ku sala di emergensia ora ta trata di un di e siguiente dos komplikashonnan:
- den kaso di vògt, iritashon, doló kontinuo òf ora e rant di e herida no ta kura
- ora e herida habri pasó e kosé ta laga lòs.
Mas informashon?
Pa mas informashon nos ta mandá bo pa sala di emergensia kaminda bo haña tratamentu òf pa bo dòkter di kas.


c: text/html

text:
Oranjestad – Yobidanan pisá di último simannan a pèrkurá pa un eksploshon di sangura na Aruba. Komo ku e awa no ta kore bai i ta keda para den tur sorto di opheto, a krea lugánan di brui pa entre otro e sangura Aedes Aegypti.
E sangura pretu aki ku pianan strepiá blanku por plama diferente malesa manera Dengue, Zika òf Chikungunya. Te awor no tabatin brote.
Barionan
Tur dia e tim di kombatimentu di Keintura Hel i Sangura di Direktorado di Salubridat Públiko ta drenta barionan i ta bishitá kada kas pa krea konsiensia pa e problema i yuda e habitantenan pa identifiká posibel lugánan di brui pa e sanguranan.
Segun e Servisio di e forma aki kada siudadano por yuda su mes i redusí e kantidat di sanguranan pia blanku aki den bisendario di nan kas i bario.
E tim ta kumpli tambe ku su tarea, hasiendo áreanan públiko limpi i tira awa, ku ta pará ketu i por bira sitio pa brui, afó. Nan ta bai spùit solamente kaminda tin brote di Dengue. Esaki ta efektivo solamente kontra sanguranan adulto i no kontra larva. Por kibra e siklo di bida solamente si no tin sitionan di brui mas i habitantenan di Aruba mester koperá den esaki i tene rònt di nan kas limpi.

robotstxt: allowed

filter: keep


text:
Hato – Diasabra marduga den careda di 2’or polis a baya pabou di Brandweer Kazerne na Tanki Flip, unda cu un auto a cay den e greppel banda di panort.
Na yegada polis a topa cu un Hyundai H1, gekenter den e greppel. E dos ocupantenan no a resulta herida, pero si ambos tawata bou influencia di alcohol. E auto lo tawata bayendo direccion pabou y pa un of otro motibo a hala bay na su man drechi y cay den e greppel.
Mes ora a bay over na detene e chauffeur, cu a bay transportwagen Shaba. Pero e amigo tambe a cuminsa haci fastioso cu polisnan y e tambe a keda deteni.
Pues tawata parse cu e no kier pa su amigo su so bay cera, pero e tambe.


text:
Mayornan di mucha te ku 21 aña huntu ta responsabel pa gastunan pa kuido i kriansa. Esaki ta konta despues di un divorsio tambe. Si mayornan separá mester sera akuerdo tokante e kontribushon finansiero na gastunan pa supsistensia di e yunan. E kontribushon finansiero aki yama alimentashon pa yu.
Hopi bia eks partnernan huntu ta sera akuerdo tokante e alimentashon pa yu. Pero ora mayornan no por yega na un akuerdo tokante un areglo di alimentashon entre nan, hues por stipulá un montante. Den e kaso ei Voogdijraad CN (Konseho di Tutela CN) ta hasi un kalkulashon i ta entregá un petishon serka hues na nòmber di un òf di tur dos mayor. Voogdijraad ta kalkulá kiko tin mester pa supsistensia di (e) yu(nan) i kuantu tur dos mayor por gasta. A base di esaki ta konsehá e hues e montante di mas adekuá i realista. Na final di kuenta e hues ta disidí si ta konsedé alimentashon pa yu i kon haltu e montante ta.
Ora e hues a tuma un desishon, un di e mayornan tin obligashon pa paga e otro mayor un montante pa e yunan. E montante por kambia solamente si un di e dos mayornan pidi un kambio. E ora ei Voogdijraad ta bolbe hasi un kalkulashon i e hues ta bolbe tuma un desishon tokante e alimentashon pa yu.
Paso pa paso
Kiko ta pasa ora di un petishon pa Alimentashon pa yu?
Por entregá petishon pa alimentashon pa yu na Voogdijraad CN den e pais unda e mucha ta registrá. Por entregá petishon pa alimentashon pa yu via e-mail voogdijraadbes@rijksdienstcn.com òf personalmente durante ora di konsulta di Voogdijraad CN riba djamars i djaweps entre 9 or i 11 or di mainta. Si bo no por bini Voogdijraad CN durante ora di konsulta, bo por hasi un sita telefóniko ku un empleado di Voogdijraad CN na bo lokalidat.
A base di entrada i gastu di tur dos mayor Voogdijraad ta hasi un kalkulashon ku un modelo di kalkulashon fiho. Ei den ta tene kuenta ku e nesesidat di mucha(nan), kuantu yu e tata i mama tin, kuantu yu nan tin huntu i kon largu e yu(nan) ta keda serka tur dos mayor. A base di esaki Voogdijraad ta saka un konseho ku un lista di kosto i kalkulashon di e alimentashon pa yu. Ta inkluí e konseho aki den e karta di petishon.
Despues di e investigashon e empleado di alimentashon ta diskutí e konseho i e karta di petishon ku e mayornan. Ta pidi e mayornan pa firma un deklarashon pa konsultá e konseho. Mayornan semper por trese un persona di konfiansa òf nan por laga un abogado asistí nan.
Voogdijraad ta entregá e karta di petishon ku posibel aneksonan na korte. Esei ta grátis. Despues korte ta stipulá un fecha riba kua un enkuentro ta tuma lugá na korte. Esaki yama e seshon den korte. E mayornan ta haña un invitashon pa esaki. E empleado di alimentashon di Voogdijraad tambe ta presente na e seshon. Durante e seshon e hues ta hasi pregunta na e mayornan i ta diskutí kontenido di e karta di petishon.
Na final di e seshon e hues ta stipulá e fecha riba kua lo pronunsiá e sentensia. Ta pone e desishon òf sentensia di e hues riba papel komo un disposishon. E mayornan tur dos por apelá kontra e disposishon aki di e hues.
Ora risibí e disposishon, Voogdijraad lo manda un kopia pa kada mayor. E ora ei Voogdijraad ta sòru pa transferí e informashon korekto na Ofisina di Impuesto Hulanda Karibense. Ofisina di Impuesto ta pèrkurá pa kobransa i pago di alimentashon pa yu. E mayor ku mester paga ta haña un karta ku e datonan di pago i e number di kuenta bankario di Ofisina di Impuesto, unda e mester depositá pagonan pa Alimentashon pa yu. Ta pidi e mayor ku mester risibí pago, pa entregá su datonan di banko na Ofisina di Impuesto.
Paga tinu: E mayor ku mester paga alimentashon pa yu ta responsabel pa e pago. E mayor aki ta risibí un máksimo di 2 rekordatorio (aanmaning) di Ofisina di Impuesto. Despues Voogdijraad CN ta outorisá pa pone beslag riba sueldo di e mayor ku no ta paga. Den kaso ekstremo Voogdijraad por kontratá un deurwaarder, riba petishon di e mayor ku mester risibí e pago. Voogdijraad lo paga e gastunan di e deurwaarder pa redakshon i entrega di e dwangbevel (òrdu di gobièrnu pa paga). E gastunan pa pone beslag lo kore pa kuenta di e mayornan.


text:
Di Wikipedia, e ensiklopedia liber
E artíkulo aki ta skirbí na . Lo ta apresiá si por mantené e artíkulo aki na estilo di papiamentu papiamentu.
John Lennon
hende Parti di Lennon–McCartney, John Lennon & Yoko Ono Sekso o género maskulino Pais di nashonalidat Reino Uni Nòmber den idioma propio John Lennon Nòmber di nasementu John Winston Lennon Nòmber di dilanti John, Winston Fam Lennon Seudónimo Dr. Winston O’Boogie Fecha di nasementu 9 òktober 1940 Lugá di nasementu Liverpool Maternity Hospital Fecha di fayesimentu 8 desèmber 1980 Lugá di fayesimentu New York City Modo di muri homicide Kousa di morto ballistic trauma Killed by Mark David Chapman Lugá di entiero Central Park Tata Alfred Lennon Mama Julia Lennon Kasá Cynthia Powell, Yoko Ono Unmarried partner May Pang Yu Julian Lennon, Sean Lennon Relative Mimi Smith Dominio di idioma ingles Miembro di , The Beatles Plastic Ono Band, The Dirty Mac, The Quarrymen, The Beat Brothers A studia na Liverpool College of Art, Calderstones School, Dovedale Primary School Student of Donovan Residensia Liverpool, , New York City Mendips, Menlove Avenue Work period (start) 1956 Work period (end) 1980 Sexual orientation heterosexuality Partner in business or sport , Paul McCartney Yoko Ono Tipo di bos baritone Diskografia John Lennon discography Notable work Imagine Nominá pa Academy Award for Best Original Song Score Time period siglo 20 Wèpsait ofisial http://www.johnlennon.com/ Copyright representative PRS for Music, reproduction right not represented by CISAC member Has works in the collection Museo Nacional Centro de Arte Reina Sofía, Museum of Modern Art, San Francisco Museum of Modern Art, Stedelijk Museum Amsterdam Kategoria ligá Category:Films directed by John Lennon, Category:Films scored by John Lennon Copyright status as a creator works protected by copyrights Jonathan Winston Ono (John) Lennon, MBE (n. 9 di òktober 1940 na Liverpool – f. 8 di desèmber 1980 na New York) tabata un músiko, kantante i outor di kantika ingles ku a risibi fama internashonal komo un di e miembronan fundadó di e banda The Beatles. Lennon i Paul McCartney a forma un di e partnershipnan di skirbi kantika mas eksitoso di siglo 20.
Nasé na e suidat di Liverpool, Lennon a bira involvi den e movementu di skiffle i komo hoben e tabata parti di su promé banda, "The Quarryman, ku poko-poko a bira
The Beatles. Na 1960 e grupo a kuminsa disentegra i a kibra na 1970. Lennon a kasá ku japones Yoko Ono i a lansa ku karera solo i a traha varios album aklamá inkluyendo, John Lennon/Plastic Ono Band, Imagine, anto kantikanan ikoniko manera "Give Peace a Chance" i "Imagine".


text:
El a perde control y autoridad di su partido poniendo duda den su liderazgo
Siman pasa, den Parlamento a tuma luga e tratamento di Presupuesto di pais Aruba. Durante un siman y mei tabata tin debatenan hopi intenso riba e tema importante aki. Ta trata di e cambionan di Presupuesto 2022 cu a pone cu Aruba no mester a haya un aanwijzing mas y e Presupuesto 2023 den cual Gobierno a presenta un surplus di 63 miyon florin.
Partido MEP a tuma nota cu un biaha mas durante e debatenan aki, Mike Eman tabata completamente ausente. Esaki sigur ta algo di lamenta y algo cu nos pueblo no por sigui acepta di e lider di AVP.
Por a tuma nota tambe cu den cierto debatenan si Mike Eman a instrui algun di su parlamentarionan pa papia pe entre otro Mervin Wyatt-Ras y Ryçond do Nascimento. Pero tawata obvio cu ambos parlamentario tabata sinti nan mes sumamente incomfortabel specialmente ora Paralmento tabata hiba debate riba e caso Avestrus. Nan tabata nenga di duna nan opinion riba e caso y a sali na defensa di Benny Sevinger. Parlamentario Ryçond a bay asina leu di ataca Ministerio Publico y esaki pa un hurista ta algo hopi remarcable pasobra como hurista bo sa cu bo no por ataca Ministerio Publico.
Pero esun cu a faya un biaha mas y tabata ausente, ta Mike Eman. Esaki a trece mas duda den su liderazgo. Ta obvio cu Mike Eman a perde control di su partido, a perde autoridad cu e tin den su partido y cu AVP ta un partido kibra. Un partido sin moral y un partido perdi. Tur ta haci cosnan na nan manera y Mike no por gara e liderazgo di e partido bek.
Partido MEP na Mike Eman: “Durante tratamento di presupuesto di pais Aruba, abo como lider di oposicion mester tey pa bo controla Gobierno y pa bo trece bo preocupacionnan cu bo tin pa cu pueblo di Aruba. Si bo tin preocupacion pa calidad di bida di ciudadanonan, pa situacion financiero di pais Aruba, pa cu corupcion den e pais, esaki ta e momento pa bo, como lider di oposicion, cuestiona esakinan den reunionnan den Parlamento”.
Sinembargo, Mike Eman no a bay Parlamento niun dia pa cuestiona nada. Partido MEP ta di opinion cu esaki por ta debi na dos cos. Berdad Mike Eman a perde su liderazgo y su autoridad pa papia of Mike Eman a realisa su eror di brasa Benny Sevinger y sostene corupcion. Na mas di un ocasion a ser expresa pa recorda Mike Eman y AVP, cu ora bo ta brasa corupcion, esey ta haci bo mas corupto cu Benny Sevinger mes.
Tur hende por mira cu AVP ta pasando den su peor momentonan y sigur Mike Eman cu a comete e eror di brasa corupcion. E pregunta ta dicon? Dicon Mike Eman, lider di un partido cu un tempo tabata un partido grandi y prestigioso, 2 biaha prome minister di nos pais, un politico pa hopi aña, dicon e ta dispuesto di laga ful su carera politico bay pa Benny Sevinger.
Pregunta ta bay na otro parlamentarionan di AVP tambe. Dicon Parlamentario Mervin Wyatt-Ras ta permiti nan lastra su nomber den e lodo di corupcion door di Benny Sevinger. Con Parlamentario Gerlien Croes, studia den ley ta permiti su integridad y reputacion wordo lastra den lodo door di Benny Sevinger.
E preguntanan aki mester wordo contesta pa cada un di nan. Hopi speculacion tin riba e cartel di corupcion den AVP y e hecho ta cu Benny Sevinger a laga sa cu si e mester bay prison ta tur e lo hiba cu ne. Pero ta e politiconan mester sali y bisa dicon nan ta permiti nan mes pa wordo lastra y ofendi dijes pa defende un colega cu ta un acusado di corupcion kende a casua un indignacion hopi grandi na Aruba.


text:
Club
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra Plat/Paradera ora cu e luznan LED a wordo sendi na e veld...
-
Club/ 3 years ago
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero Trinidad na Dakota. Prome cu e partido...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso torneo dedica na e legendario ex Presidente...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di Aruba Voetbal Bond su campeonato anual. Prome...
-
RCA vs Riverplate den “Derby di Capital”
Diasabra awor pa 6:30 pm den CDGPT ta e Gran Bataya di Oranjestad. E Rioplatense di Madiki Riverplate cu den su...
-
Diasabra awo ta e Gran Clasico di Aruba
Diasabra anochi 8:30 na vispera di e Clasico di Spaña, na Aruba e dos ekiponan cu mas historia ta topa otro,...
-
RCA a bini di patras pa gana La Fama 4-2 den wega clave
RCA den pleno bataya pa clasifica pa play-off cu tres wega mas pa bay ta enfrenta La Fama cu ainda tin...
-
Tricolornan di Solito, RCA a batisa nan uniform nobo den On the Rocks Cafe
Den presencia di e representante di patrosinadornan Big Wheel Lottery y Tropical Bottling Company, prensa, staf tecnico, hungadornan, miembronan di bestuur,...
-
RCA “Big Wheel Lottery powered by Powerade” vs Britannia den Aruba su “Top Clash” di futbol Divishon Honor.
Diadomingo anochi RCA ta bolbe piki 3 punto, cu golnan di Gregory Gomez, Jean-Luc Bergen y Andrew Martinez, Tricolornan ta vence...
-
RCA “BIG WHEEL LOTTERY powered by POWERADE” ta gana 3-0
Diabierna anochi dilanti un publico bon anima di parti Caiquetio y RCA, a ranca sali e promer partido pa campeonato 2017...


text:
Kralendijk – Entidat Públiko Boneiru ta bai renobá mas kaya. Na e lista di kamindanan ku ta bai haña asfalt i pone asera nobo, a añadí diestres kaya mas. E trabounan aki ta forma parti di e asina yama ‘wegenprogramma’.
Anteriormente ya kaba a anunsiá den un konferensia di prensa ku ta bai kuminsá ku 3 kaminda: Kaya Commerce na Rincon, Kaya Gramel i Kaya Neerlandia. Awor akí e sobrá kamindanan ku nan ta bai renobá ku finansiamentu di Ministerio di Infrastruktura i Maneho di Awa tambe ta konosí.
Den e tabèl akí bou por mira e kamindanan ku nan ta bai renobá kompletamente denter di e programa. Den 2022 ta bai kuminsá mas tantu posibel ku e kamindanan ku ta planiá pa 2022 – 2023. E planifikashon berdadero ta dependé tambe di e temporada di awaseru. Na aña 2022 lo entregá un petishon pa finansiamentu di un siguiente sèt di kaminda ku mester keda renobá.
Banda di e programa di kaminda akí ta duna atenshon tambe na un mantenshon akselerá i mehorá di e kamindanan. Pa esaki ta formulá un programa di mantenshon, ku ta keda finansiá for di medionan lokal. Denter di poko ta sigui mas informashon tokante esaki.
E trabounan na Kaya Commerce na Rincon ta den pleno marcha i nan ta kana segun skema. Despues di a konstruí e rant di asera, riba djarason 17 di yüni nan a kuminsá ku e fundeshi. Despues di esei e kontratista ta pone klenku pa e asera i despues e lo kita e asfalt for di riba e kaya i basha esaki di nobo.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Union ta haci forsa. Esey ta e unico solucion aworaki, pa enfrenta e retonan nos dilanti na Aruba, hunto cu Hulanda y resto di mundo. Aki nos dilanti nos tin un persona serio, integro, autentico (“what you see is what you get”) cu no ta hunga cu placa di pueblo. Naci y biba na Aruba, cu un tata y un mama europeo, studia na Hulanda y cu un gran pasion pa traha pa nos isla.
Cu amplio experiencia den sector priva, Gobierno como tambe compania estatal, y cla pa hunto cu RAIZ trece solucion pa diferente aspecto:
• Medio ambiente, specialmente Parkietenbos cu ta un reto pa pais Aruba ya pa hopi aña caba. Candela, molester pa nos ciudadanonan cu ta biba den e bario, mal bista pa nos turismo… un menasa serio pa henter nos pueblo.
• Seguridad na cas, na pia di trabao y riba caya. Mester trata na evita trauma y dolor pa e victima, famia y amigonan cual lo scapa placa cu lo mester sali for di SVB pa e victima.
Ir. Anko Koopmans a planta e simia hunto cu RAIZ pa traha riba un cambio pa nos pais, pa e bienestar di nos yiunan y nan futuro.


text:
FC Barcelona a papia ku famia, pa un homenahe permanente pa Johan Cruijff.
Posiblemente Johan Cruijff lo haña un estatua den Camp Nou. Esei presidente di e ekipo, Josep Maria Bartomeu a sugerí djasabra den e reunion pa miembronan di FC Barcelona. “Nos ta den kombersashon ku famia di Johan Cruijff pa un homenahe permanente,” asina Bartomeu a bisa e sosionan di e klup katalan. E íkono di e superpotensia katalan a muri na mart di aña akí na edat di 68 aña. Johan Cruijff tabatin kánser na pulmon. Despues di su morto, durante kuater dia largu, fanátikonan por a rindi homenahe den e último tributo na Cruijff den Camp Nou. Ademas, e habitante di Amsterdam a keda grandemente konmemorá promé ku e partido konosí komo e ‘Clasico’, kaminda Barcelona ta topa su rival di tur tempu Real Madrid.


text:
E siensia i vishon tras di IQOS.
Nos proseso di evaluashon sientífiko.
IQOS ta ménos tóksiko?
Den e área di laboratorio, nos a saka afó ku e vapor di tabaku di IQOS ta ménos tóksiko ku huma di sigaria. Nos sientífikonan ta tèst nos produktonan den detaye promé ku nan bai den mannan di adultonan humadó. Usando ensayonan di in vitro den nos laboratorionan, nos a evaluá e citotoxicidat i genotoxicidat di e vapor di tabaku di IQOS kompará ku e huma di sigaria den referensia ku un sigaria diseñá pa ophetivonan di investigashon. Ora tuma nan huntu, e resultadonan di e ensayonan aki ta mustra ku e vapor di tabaku IQOS ta signifikativamente ménos tóksiko ku e huma di un sigaria referente.
Esaki ta solamente un muestra di nos trabou. E tèstnan aki tabata krusial promé nos sigui ku e tèst di IQOS ku míles di humadónan adulto ku boluntariamente ta partisipa den nos programa di estudio klíniko i últimamente ta permití nos komersialisá nos produktonan.
Satisfakshon di IQOS.
E partisipantenan den nos estudio klíniko ku a kambia pa IQOS tambe a reportá ku IQOS ta proporshoná nivelnan komparabel di satisfakshon ku sigaria. Esaki ta sostené nos opinion ku IQOS tin e potensial pa ta un alternativa aseptabel pa humadónan adulto ku di otro manera lo a sigui huma tòg. Basa riba tur nos evidensia sientífiko, nos ta sigur ku e kambio kompletamente pa IQOS ta ménos dañino ku sigui huma sigaria.
Pero, i esaki ta importante: IQOS no ta liber di riesgo i e redukshon den riesgo tambe ta dependé riba kada humadó su historia. E mihó opshon apsoluto ta keda pa stòp uso di tabaku i nikotina por kompleto. IQOS no ta un alternativa pa sesashon. IQOS ta proporshoná nikotina ku por hasi bo adikto.
Estudionan riba término largu.
Ora ku IQOS ta disponibel riba merkado, e realisashon di e investigashon ta move di un área previo na merkado pa un área real, pòst merkado. Aki nan, nos ta analisá kon ta usando e produkto i ken ta usando e produkto pa asina komplementá nos deskubrimentu nan previo di merkado i hasi nos mihó esfuerso pa identifiká i prevení uso òf aseptashon dor di oudiensianan no deseá. Despues di añanan di komersialisashon den vários pais, e data disponibel ta konfirmá nos opservashonnan previo di merkado, en partikular den términonan di atrakshon di IQOS pa ku humadónan adulto i e falta relativo di interes di èks humadónan i esnan ku nunka no a huma. .
Tambe nos ta monitor rapòrtnan di efekto di salu awor ku e produkto ta ser usa dor di miónes di usuarionan adulto. Estudionan riba término largu eventualmente lo yuda nos evaluá e posibel redukshon di IQOS pa di e riesgo spesífiko pa malesa. Kolekshon di datonan pa kontesta e pregunta aki ta tuma tempu, pero e ta e eskoho korekto. Te ku awor, tur e data ku nos a mira ta bayendo den e bon direkshon.


text:
Ultimo luna a trata solamente casonan di urgencia
Desde dialuna Dr. Horacio E. Oduber Hospital a reanuda, poco poco pero sigur cu algun servicio cu a stop temporal den cuadro di e pandemia di covid-19. No obstante cu ta re-anuda no por lubida e reglanan di distanciamento social y alabes e importancia pa mantene un bon higiena di man na momento di drenta, durante y prome cu sali di Hospital. Nos kier garantisa un y tur cu bo salud y bienestar ta importante pa nos y pues nos ta aplica tambe diariamente y continuamente un bon limpiesa den tur espacio na Hospital.
• Lo cuminsa poco poco cu afspraaknan na e diferente policlinicanan di specialista, pero cu un cantidad minimo di pashent pa dia. Corda cu mester keda posibel distanciamento social di minimo1,5 meter. Pues pa awo no tur pashent lo yega di biaha na beurt pa nan cita cu a wordo cancela. Bo lo wordo yama pa un cita telefonico of invita pa un cita personal na e policlinica. Tambe un dia prome cu bo cita lo yama pa pasa door di un lista di pregunta y si bo tin un di e sintomanan di covid-19 lo dunabo un cita nobo.
• Por fabor no acudi na bo cita demasiado trempan sino 15 minuut prome pa asina evita aglomeracion di hende den sala di espera. Tambe ta pidi pa bin sin acompañante pa asina por mantene e regla di distanciamento social.
• Pa loke ta operacionnan ta start poco poco back cu operacion planea. E specialista lo pasa door di e lista y ta considera prome e pashentnan cu ta di mas emergencia. Claro por sosode cu na un specialismo un pashent por yega na beurt pa un keho minimo, compara cu un otro pashent di un otro specialismo cu tin kehonan mas pio pero toch tin cu warda. Nos ta pidi tur hende hopi pasenshi den e temponan aki. Tur pashent lo ser yama algun dia prome cu e cita y lo ser pidi pa contesta algun pregunta. Si encaso bo tin un operacion planea y tin un of otro sintoma y e specialista ta haya necesario lo por pidi bo persona pa hasi e test di covid-19.
• Departamentonan cu ta haci e parti diagnostico manera Radiologia ta brinda servicio solamente cu cita. Nan ta keda habri di 8am pa 7pm, pues mas largo cu normal pa asina por tene distancia entre e gruponan di pashent cu tin cu haci test y pa por tene e luga limpi entre cada pashent cu tin cita. Pa cita pa Radiologia por yama na 527 4525.
• Ainda e regla cu no ta permiti bishitante ta vigente te cu proximo aviso. Claro cu tin casonan di excepcion y esaki por ser palabra cu e hefe di departamento.
Hospital ta compromete su mes pa mantene e edificio limpi y hasi un bon screening pa preveni cu covid-19 lo por lanta cabes un biaha mas. Solamente si un pashent di covid-19 mester wordo admiti na HOH nos miembro di personal ta cla para y sa e reglanan y protocol cu tin cu sigui pa no tin riesgo di contagio.
Si bo tin cualkier pregunta y pa un of otro motibo e policlinica no a tuma contacto algun dia prome cu bo cita ta poni pa tuma luga nos ta conseha pa bo mes yama. Un danki na ful e team di HOH cu a traha incansabel pa tur hende por ta safe y alabes un danki na tur nos clientenan pa nan colaboracion durante e e temponan dificil aki.


text:
Invitashon pa hóben: Youth for the Sustainable Development Goals (SDGs)
Sep 27, 2020
Hey hóben,
Bo tabata sa ku sinku aña pasá, mundu a bai di akuerdo ku e “Agènda 2030 pa Desaroyo Sostenibel” ku ta konsentrá riba un kantidat di 17 Meta pa Desaroyo Sostenibel (SDGs).
E agènda ta enserá un Plan di Akshon dirigí riba Hende, Planeta, Prosperidat i Pas ku mester keda realisá a traves di kolaborashon entre partnernan. E mishon: pa mehorá kalidat di bida i transformá mundu. Sin laga niun hende keda’tras. E metanan aki lo no por keda realisá sin aporte di hóbennan. P’esei hóbennan tabata embolbí den kreashon di metanan aki tambe.
Otro siman, di 28 di sèptèmber pa 2 di òktober ta tuma lugá e promé edishon virtual di Curaçao SDG Action Week. Durante e siman aki diferente grupo na Kòrsou ta bini huntu di forma virtual pa para ketu na e metanan mundial aki. Kiko nan ta nifiká pa Kòrsou? Kiko lo tin prioridat pa nos isla? Kon nos ta dal bai pa implementá algun di e metanan relevante pa Kòrsou?
Abo komo hóben ta keda invitá pa duna bo opinion durante un kombersashon virtual ku hóbennan i pa hóbennan tokante e metanan mundial i kon pa embolbí hóben den logra desaroyo sostenibel pa Kòrsou pa aña 2030.
Ku bo partisipashon na e kombersashon bo ta duna un kontribushon balioso.


text:
ORANJESTAD,Aruba
Tur cos ta practimente cla pa lansa di dos edicion di Pitch Time Aruba 2020.
Un iniciativa di CEDE Aruba cu ta trece den forma inovativo un programa y competencia PITCH TIME, pa hobennan cu kier bira boluntario of forma parti di un organisacion social unda por haci impacto na Aruba. E programa PITCH TIME ta ricibi sosten financiero di comerciantenan cu ta cla pa aporta awg 15.000 na desaroyo di nos hobennan y tambe duna bek na comunidad social por medio di un projecto cu ta wordo presenta pa un fundacion/ instancia.
CEDE Aruba kier crea un coneccion entre hobennan, organisacion social y companianan local. E programa PITCH TIME ta crea un manera nobo pa hoben por participa y siña abilidadnan ariba tereno di proyecto social. Aña pasa tabata tin un total di 140 hoben cu a participa den e Proyecto aki y cu a Sali cu e gana pa sigi yuda e fundacion cu nan a aporta na dje. E aña aki hobennan ta cla caba pa cuminsa y ta spera cu tur Proyecto wordo manda aden.
Den luna di januari 2019, varios fundacion a presenta un proyecto of idea pa cu lo mester haci un impacto positivo riba e gruponan vulnerable den nos comunidad. Awor ta e oportunidad pa fundacionnan cuminsa prepara nan Proyecto cu mester wordo manda den e proximo simannan pa CEDE Aruba.
E programa ta tuma lugar den e periodo di Maart te October 2020 y ta consisti di diferente fase.
E 15 mihor proyecto of idea lo wordo selecta den luna di Maart 2020 pa drenta den e competencia di PITCH TIME. Cada fundacion cu drenta den e competencia lo traha hunto cu un youth coach y lo mester recruta un team di minimo 5 y maximo 10 hoben cu mester ta envolvi den e proyecto. Na final di meu lo organisa e PITCH TIME ACADEMY, na unda hoben lo ricibi curso tocante entrepreneurship, public speaking, project management, team building y con pa duna un pitch. Asina nan lo prepara nan PITCH pa e proyecto.
Den Juli 2020, durante e PITCH TIME EVENT, tur fundacion y nan team di hoben boluntario lo mester PITCH nan proyecto dilanti e sponsors. Na final di e PITCH TIME EVENT, e sponsors lo escohe pa nan proyecto, cada un cu un balor averahe di AWG. 15.000,-. 10 proyecto por haya financiamento. E teamnan cu a gana lo bai den e ehecucion di e proyecto y lo presenta nan resultado na October 17, 2020 durante e PITCH TIME SHOWCASE, unda esaki lo bira un anochi bunita cu testimonio di NGO’s, hobennan y companianan. E famia di e hobennan y tur fundacion y sponsors ta invita pa celebra e gran final di PITCH TIME.
CEDE Aruba ta gradici TeleAruba pa forma parti di PITCH TIME mirando cu henter e proceso lo bira un TV Show. Si tin hoben y/of companianan interesa pa participa, por tuma contacto cu CEDE Aruba na 582-7666 of cedearuba@setarnet.aw Pa mas informacion, por bishita y bishita nos ariba facebook na PITCH TIME ARUBA.


text:
Temporada di horcan a cuminsa na Juni y e ta caba den November. Ta e temporada mas calor cu tin aki na Aruba. Semper Wit Gele Kruis ta bisa cu e temporada aki tin cu cuida nos curpa extra. Sigur e personanan cu ta sufri di presion halto. Pesey mes semper a bisa cu si bo ta un persona grandi cu ta haci trabao di cas, cushina den oranan di merdia, den e caso aki entre 12’or y 1’or, of di 2’or, por fabor, cushina of parti mainta, of anochi. Tambe si bo ta haci e trabao di cas, tambe haci’e por fabor parti mainta of parti atardi, ora cu solo baha. Pasobra loke ta pasa ta, cu un solo, e cayente y e calor cu tin actualmente, ta hisa bo presion. Ora e hisa bo presion, por haya ataca di curason of un stroke. Pesey Wit Gele Kruis ta bisa semper den e temporada aki, wak pa bo no haci cosnan den oranan di merdia, den e caso aki, si bo ta haci gym of bo ta cana, tampoco no haci’e den e calor aki. Semper ta bisa cu si haya remedi di presion, corda bebe bo remedi, pasobra tin hopi persona cu conoce, ciudadanonan, pashentnan tambe, cu nan ta haya remedi pa presion, pero no ta bebe. Loke ta pasa e ora ey, vooral den e temporada calor aki, bo presion ta subi diripente. Ora e subi diripente, bo por haya un ataca di curason of un stroke tambe diripente. Esey ta locual cu ta wak tambe actualmente cu ta pasando na Aruba.
Tin casonan cu Wit Gele Kruis a experencia, ta personanan di edad relativamente hoben, ta muriendo. Tin ta muriendo na pia di trabao. Otro ta muri na hospital, otro ta muri na cas, pa motibo cu tin casonan cu sa cu e personanan aki no a tuma nan remedi cu nan mester tuma. Pesey pueblo, pashentnan, tur hende mester tuma nan pildo di presion, sigur den e temporada aki. Ora bo tin presion, bo mester bebe bo pildo tur dia, no ta algo di awe si, awe no, weekend no. Tur dia e mester wordo bebi. E ta un malesa cronico. Bo tin cu uza bo pildo pa baha bo presion. Si bo no uz’e, tambe tin consecuencia cu bo niernan por wordo afecta, cu bo bira hasta un dialyse pashent. Esey ta hopi hende no sa cu por bira un dialyse pashent, si bo keda sin tuma bo remedinan di presion. Pesey Wit Gele Kruis ta pone atencion pa esey. Tambe un cos cu semper ta bisa, cu mester biba un bida saludabel. Esey ta nifica cana mey ora pa dia, esey kiermen, bebe 8 glas di awa pa dia. Sa cu nos hendenan no gusta bebe awa. Nos gusta bebe juice, softdrink, tur likido cu hopi sucu.
Tin un triki, segun Goeloe. Pone den boso glas di awa, corta lamunchi, corta apelsina, tir’e den e glas di awa of den e canika di awa. E ta haya un smaak, e ora bo ta bebe. Esey ta algo cu Goeloe ta haci personalmente. Bebemento di awa no ta bay facil. Pero si bo pone un apelsina corta, un lamunchi corta, pida appel sin sucu, bo ta bebe pasobra e tin un smaak toch dushi, pero e ta saludabel, segun Goeloe.
Sucu tambe dimas tampoco no ta bon pa nos curpa. Tambe si bo ta huma, den e caso aki, cuminsa baha man te ora bo stop di huma.


text:
1 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
1 di mei ta e di 121 dia di aña (122 den un schrikkeljaar) riba e kalènder gregoriano. Ta resta 244 dia pa finalisa e aña. Na hopi pais ta selebra dia promé di mei komo Dia di Labor.
A sosodé[editá | editá fuente]
- 1834 - Abolishon di sklabitut ta keda deklará den henter imperio britániko.
- 1886 - Ta kuminsa na Chicago (Merka), un wèlga general di trahadó demandando un dia di trabao di ocho ora. Esaki ta resulta den e Rebellion di Haymarket tres dia despues. Debi na e susesonan aki ta selebra riba dia 1 di mei e Dia Internashonal di Trahadó.
- 1929 - Na Iran un teremoto (7,4 riba eskala di Richter) ta mata 3300 persona.
- 1966 - Apertura ofisial di Moské Kalifar Omar na Otrobanda, e promé moské di Kòrsou i di Antias Hulandes.
- 1967 - Na Las Vegas (Merka), Elvis Presley ta kasa ku Priscilla Beaulieu.
- 1979 - Groenlandia ta independisá di Dinamarka.
- 2004 - Fredis Refunjol ta bira Gobernador di Aruba.
- 2004 - Dies pais ta djòin Union Oropeo: Chipre, Slovakia, Slovenia, Estonia, Hungria, Letonia, Lituania, Malta, Polonia i Repúblika checo.
A nase[editá | editá fuente]
A fayesé[editá | editá fuente]
- 1994 - Ayrton Senna (34), koredó di outo di e kategoria Formula 1 di Brazil.
A selebrá/konmemorá[editá | editá fuente]
- Dia di Labor - Ta konmemorá e origen di e movementu obreril; dia festivo den mayo parti di mundu. Na paisnan komunista, e dia ta yama Dia di Solidaridat Internashonal di Trahadó.


text:
Director di ImSan, dr. Joel Rajnherc ta papia di desaroyo y retonan cu a tuma luga pa ImSan na 2020. E plan tabata pa prome april di 2020, nan lo tin e apertura oficial cu fiesta di expansion y renobacion sinembargo pa 13 di maart 2020 e prome casonan di coronavirus a yega Aruba.
Segun dr. Rajnherc, esey a cambia tur cos, pero nan trabou a sigui cu algun di trabou cu a keda interumpi temporalmente. Pa april 2020, e prome seccion di radioterapia. “Nos a bay poco poco pa wak con desaroyo pa sigui cu calidad halto cu kier obtene pa Aruba y nos ta JCO acredita.”
Pa fin di aña 2020, ImSan a yega 120 pashent cu a keda completamente trata na Aruba cu radioterapia. Pa maart 2021, nan a trata 146 pashent cu a keda cla cu full tratamento. Dr. Rajnherc ta bisa cu cada luna 20 pashent cu cancer ta keda trata cu radioterapia. Ta spera cu pa aña 240 pa 280 pashent cu ta local.
Sinembargo tambe ta conta pa otro isla Caribense cu lo haya tratamento tambe, manera 1 pashent di SABA cu a ricibi su tratamento na ImSan cu a keda hopi contento cu e resultado di e pashent. “Nos ta asina leu di por duna un servicio cu Baptist South Florida & Miami Cancer Institute.”
Tur pashent ta keda revisa conhuntamente cu Miami, no ta un dokter so pero un grupo pa 10 pa 15 oncologo cu tratamento cu nan por ricibi na nan cas Aruba ‘nos ta dunando e quality of care’. Locual ta contento ta cu e pashent no mester bay afo mas.
“Dos di nos pashent mester a bay afo pa motibo cu nan tabata caso avansa, no kiermen cu no por a duna tratamento aki pero tabata algo mas efectivo y adecua pa e pashent. Nos ta contento cu e fabrica su machine cu ta sofistica y ta cumpli cu e promesa”, dr. Rajnherc a bisa.


text:
Willemstad- E kompania belgikano, Air Belgium, ta bai stòp temporalmente ku su buelonan entra Kòrsou i Bélgika pa motibu di e situashon na islanan frances-karibense, Guadeloupe i Martinique.
Air Belgium a kuminsá ku e buelonan pa Kòrsou apenas algun siman atras. E buelonan aki ta wòrdu kombiná ku Guadeloupe. Awor ku e isla ei a prohibí buelonan turístiko, Air Belgium no tin otro opshon pa stòp buelonan pa e isla aki temporalmente. Esaki ta nifiká ku buelonan pa Kòrsou tambe ta yega nan fin pa awor.
Pa awor e plan ta mustra di reanudá e buelonan pa Kòrsou den transkurso di òktober 2021, pero lógikamente esaki lo dependé tambe di e siutashon di Covid-19 na e dos islanan franses. E ofisina di turismo di Kòrsou ainda no a reakshoná riba e notisia di e kompania belgikano.


text:
The key in doing business with Medellín
Status
This event has passed
0 Has Sold
Den kuadro di fortifiká e lasonan komersial entre Kòrsou i Colombia, KONTENTU ta organisá 3 dia di informashon kaminda dos representante di Colombia, ACI-Medellin ta bai duna partisipantenan informashon hopi balioso kon ta e mihó manera pa hasi negoshi ku Colombia i den kua sektornan tin mas nesesidat pa hasi negoshi.
Tur empresario ta keda invitá pa partisipá.
Bo ke partisipá? Registrá via e wèpsait di KONTENTU, iamkontentu.com òf manda un e-mail na info@iamkontentu.com


text:
ORANJESTAD,Aruba
Castigo combina ta loke cu Corte di Husticia den Prome Instancia a pone pa e tres personanan envolvi den e Portofon Gate, caso conoci como Kinikini. Un caso unda un grupo di miembronan di prensa a haci uzo di sistemanan ilegal pa scucha asistencianan policial c uta wordo brinda.Den e prome parti di e caso, a bini dilanti Nelson (Speed) Andrade, Marko Espinoza y e funcionario policial Kenny Thijsen. Nan tur a wordo haya culpabel di soborno y haci uzo den forma ilegal di un portofon, y / of scucha Polis (via un of otro sistema). Nan tambe a haya castigo combina, pero a apela e sentencia cu mester wordo trata ainda door di Hof. E di dos parti di e caso ta contra e periodista R.T. y su ruman L. T., kende no ta periodista, y e funcionario policial Ari Murray. E caso e biaha aki tabata contra e periodista RT, su ruman LT y e funcionario policial AM. E funcionario policial a wordo haya culpabel di malversacion di un radio di polis (horta radio tetra di polis) y soborno (ricibi algo a cambio pa haci algo indebido). Corte un biaha mas a mustra cu loke a haci no ta corecto ni legal. No ta permiti pa scucha asistencia policial. Den e caso di e funcionario policial, el a pone na disposicion di e periodista un radio di polis. Aunke cu e Polis ta nenga di haci esaki, tur prueba, segun sentencia di Corte, ta mustra lo contrario. E propio periodista a declara di a haya e portofon for di un miembro di KPA, pero no kier a divulga e nomber. Tambe a menciona mensahe cu e periodista a manda pa e acusado Murray, unda ta papia di un pago. Durante e investigacion a haya mas cu un radio na cas di e periodista. Sigur dos di e radionan ta relaciona cu e caso di e funcionario policial aki. Hues a bisa e acusado cu e ta “un funcionario policial y cu pueblo mester por tin e confiansa cu e ta ehecuta su trabou cu e debido respet.” E ta un posicion di hopi confiansa y e pueblo ta confia riba un Polis. Corte a bay di acuerdo cu e demanda di Ministerio Publico, cu tabata 6 luna condicional, 2 aña di prueba, 240 ora di trabou pa comunidad of 120 dia cera. Na mesun momento a dicta sentencia den caso di e rumannan Tromp. Pa e periodista, a bisa cu e pruebanan ta suficiente y cu ta rechasa su defensa. No ta permiti pa scucha e combersacionnan policial. A hay’e culpabel di a comete soborno y tapmento di combersacionnan riba radio di polis. A bay di acuerdo cu e demanda di Ministerio Publico, 186 dia di cual 180 dia ta condicional y 3 aña di prueba, 240 ora di trabou pa comunidad of 120 dia cera. Pa su ruman LT, a dicta 180 ora di trabou pa comunidad of 90 dia cera.


text:
beach games
-
News
Sander y Aksel ta conta di nan experiencia
Atletanan di beach Aksel y Sander ta conta di nan experencia den e World Beach Games na Doha, QatarRead More »
-
News
Aksel y Sander ta cay venci
Atletanan di Beach Tennis Aksel Samardzic y Sander Castro a cay venci contra di Rodriguez y Ramos di Spaña Un…Read More »
-
News
Prome World Beach Games a start
E prome World Beach Games a cuminsa oficialmente na Qatar cu un Ceremonia di Apertura unda cu a mescla cultura…Read More »
-
News
Tur cos ta cla pa e weganan na Doha
Atletanan di Beach Tennis Aksel Samardzic y Sander Castro ta cla pa start nan competencia manjan na Doha, Qatar. Hunto…Read More »
-
News
Prome training pa Lucien
Atleta di Open Water Lucien Peterson ta conta di e prome dia di practica aki na Rosario.#equipoaruba #rosario2019 Posted by…Read More »
-
News
Aruba ta cla pa competi
Aruba ta cla pa competi den e Weganan di Playa Sur Americano Rosario 2019 E prome grupo di atleta di…Read More »
-
News
Lucien a cuminsa cu su preparacion
E atleta di Open Water, Lucien Peterson a hasi su prome practica awe na Rosario. Despues di a jega awe…Read More »
-
News
Delegacion di Aruba ta na Rosario
Prome parti di e delegacion di Aruba ta completo Ayeranochi laat e ultimo parti di e delegacion di Aruba a…Read More »
-
News
Miras riba Aruba
E miras di Prensa Sur Americano ta riba Aruba. Apenas riba e prome dia di entrenamento ya caba e Prensa…Read More »
-
News
Prome practica pa Beach Volleyball Masculino
Atleta di Beach Volleyball Fransua Angela ta conta di e prome dia di practica na e cancha di Beach Volleyball…Read More »


text:
Den e programa di Enfoke di diahuebs 10 di november, Minister di Asuntonan Economico, Comunicacion y Desaroyo Sostenibel, mr. Geoffrey Wever a duna claridad na pueblo riba e puntonan cual parlamentario Gerlien Croes a trece dilanti via prensa.
Parlamentario Gerlien Croes ta bisa cu e decision di aumento di BBO ta un mal decision cual lo bai afecta pueblo mas. Minister Wever a splica cu esaki no ta e caso mirando cu diferente estudio haci a base di peticion di Gobierno di Aruba a demostra cu un subida di e tarifa di BBO cu 1.0% lo tin un impacto di 1.4% riba inflacion compara cu e impacto di BTW riba inflacion cual ta entre 5.3% y 9.9%. Dus e subida di tarifa di BBO cu 1.0% lo tin impacto menos negativo riba inflacion cu e impacto riba inflacion door di introduccion di BTW y ta inflacion ta e manera pa midi e impacto pa comunidad. Minister Wever ta lamenta cu ta malinforma nos ciudadanonan.
Minister Wever ta informa cu dia di presentacion di e Vestigingsbeleid 2022 den Parlamento na oktober, Parlamentario Gerlien Croes a puntra Minister Wever pa por haya inzage den e documentonan di e estudionan encuanto aumento di BBO. Pa e tratamento di presupuesto 2023, Minister Wever a trece tur conseho y estudio riba e topico aki cu a ser haci pa a jega na e decision di aumento di tarifa di BBO, en bes di introduci BTW na e momento aki. E momento eynan tur parlamentario por a lesa e documentonan y por a hiba e dialogo y debate riba e contenido. No solamente pa e parti politico, pero pa informa y splica pueblo. Lamentablemente parlamentario nan di oposicion no tawata presente pa hiba e debate riba contenido.
Den e tratamento di presupuesto, riba pregunta over planes pa Oranjestad, Minister Wever a presenta un video cu ta ilustra e planes di renovacion di Oranjestad. Minister Wever ta lamenta cu en bes cu Parlamentario Gerlien Croes wak cu tin un gobierno cu ta traha riba continuidad, Parlamentario Gerlien Croes a scohe pa reacciona den prensa negativamente riba esaki y ta scohe pa bin cu critica y opinion negativo riba e proyecto Oranjestad bisando cu e proyecto ey tabata di AVP y cu Minister Wever ta kies e mesun arcitecto pa e proyecto cual tabata e arcitecto cu a traha cu AVP tambe. Minister Wever ta splica cu e proyecto di Oranjestad a wordo diseña door di Minister den sondeo cu diferente stakeholders y cu pa e parti arquitectonico Minister Wever a scohe pa traha cu e architect aki door di e conocemente y experiencia di e architect. Minister Wever a sigui splica cu si tin un proyecto bon di un gobernacion anterior, Minister Wever no tin problema pa por sigui cu e proyecto ey den bienestar di progreso di Aruba. Minister Wever ta busca pa logra quick-wins cu mayor impacto uzando menos recurso posibel paso Pais Aruba su recursonan ta limita.
Minister Wever ta lamenta cu Parlamentario Gerlien Croes como politico nobo y como persona cu ta desea di ta lider di pueblo, ta tuma e actitud aki y no ta haci uzo di e oportunidad pa mustra pueblo cu esaki ta un politica nobo y diferente y haci uzo di e oportunidad pa laga color politico un banda y para pa continuacion di maneho den bienestar di progreso di Aruba.
“Den Parlamento ta e caminda pa dialoga, debati y duna sugerencia pa mehora maneho di nos Pais. Aruba tin diferente reto pa enfrenta y mester di madurez politico. Si nos keda pensa den partido of den coalicion y oposicion nos no lo logra riba termino largo. Solamente door di traha hunto nos lo hiba Aruba padilanti” – Minister Geoffrey Wever.


text:
Philipsburg- Turismo na St. Maarten ta sigui rekuperá na un manera satisfaktorio. Esaki director May-Ling Chun di ofisina di turismo di St. Maarten a bisa.
72% di e yegadanan di turista tabata for di Merka, 13% for di Fransia, 13% for di e sobrá di Europa i 1% for di Karibe, i 2% for di otro regionnan na Amerika Latina, Kanada i Asia.
Den luna di yünu a yega 25.443 turista. Den luna di yüli e isla a risibí 30.661 bishitante. Kompará ku yüli 2019 (pre COVID-19), esaki ta un kresementu di 2%. Na ougùstùs e kantidat di yegada a baha bèk un tiki ku un kantidat total di 23.902 turista ku a bishitá e isla.


text: Willemstad – 24 di òktober 2016 – Resientemente Ofisina di Turismo di Kòrsou (CTB) a firma un kontrato di ‘Embahador di Kòrsou’ ku nos atleta profeshonal lokal ku ta kompetí riba nivel internashonal, Churandy Martina. E kontrato ta enserá ku CTB por hasi uso di Churandy Martina su nòmber, imágen òf persona pa promoshon i otro aktividatnan di merkadeo internashonalmente. Den kuadro di e kontrato aki ya kaba a traha riba algun video i potrèt promoshonal di nos atleta lokal kual pronto lo keda lansá riba nivel lokal i tambe internashonal. Churandy nos ta orguyoso di bo!


text:
Despues cu gobierno a anuncia e yegada di coronavirus na Aruba, Comision Celebracion Dianan Nacional hunto cu Ministerio di Asuntonan Economico y Cultura, ta participa cu tur actividad relaciona cu Dia di Himno y Bandera, ta cancela.
Esey ta conta pa Poeta di Patria cu lo mester a tuma luga diamars como tambe e final di Un Canto pa nos Himno y Bandera, e manifestacion cultural dia 17 y e acto protocolar dia 18.Den oranan di anochi, e diferente comerciantenan cu tabata tin un espacio pa bende sea nan producto of cuminda, a presenta riba Plaza Betico Croes pa asina nan ruim op loke tabata tin pa e show durante e actividad.
Awo nos tin cu keda pendiente pa mira riba ki dia lo reanuda e actividadnan aki.


text:
Kid$preneur with Big Ideas na Commandeur Pieter Boer School : Minister Xiomara Maduro a entrega certificado na hobennan Trai’merdia San Nicolaas
Kid$preneur with Big Ideas na Commandeur Pieter Boer School :
Minister Xiomara Maduro a entrega certificado na hobennan Trai’merdia San Nicolaas
ORANJESTAD – Diabierna merdia Minister di Finansa, Asuntonan Economico y Cultura tabata na Commandeur Pieter Boer School na San Nicolaas pa haci entrega di certificado na e hobennan cu a participa na Kid$preneur with Big Ideas. E seccion IDEA di Departamento Economico a percura pa e hobennan di Tra’imerdia San Nicolaas na Commandeur Pieter Boer School haya diferente curso con pa haci negoshi. E hobennan a siña planta, traha carchi, pinta cuadra y botter y traha wrap pa asina siña con pa traha diferente producto cu nan por bende despues. Dentro di poco lo tin un Bazaar na unda e hobennan por bay bende nan producto y demostra nan talento como comerciante. Minister Maduro ta gradici tur tanchi y omo di Tra’imerdia San Nicolaas, IDEA y Commandeur Pieter Boer School pa e bunita proyecto aki. Minister Xiomara Maduro a keda masha contento y ta bisa danki pa e paspoort bunita cu ela haya pa drenta ‘klantrijk’ sin problema.


text:
Staley Brown (84), famoso komo un di e tres lidernan di e revolushon di 30 di mei 1969, a fayesé. Kòrsou ta tuma despedida di e revolushonario i drechadó di mundu aki ku tabatin hopi humor.
Dos dia anterior ainda Brown a papia na entiero d èks-sindikalista Hubert ‘Bèbè’ Rojer (88). El a hasi esaki den un trahe karakterístiko blanku, ku barba blanku largu i skèrpi manera semper.
Por yama Brown e último revolushonario na e isla. Na añanan sesenta el a lanta e korant revolushonario Vitó. Pa motibu di e kontenido di e korant ei a ser’é diferente bia. Huntu ku Wilson ‘Papa’ Godett i Amador Nita e tabata un di esnan tras di e kousa di e revolushon di obrero ‘trinta di mei’ na 1969 ku a kousa un buelta sosial grandi den komunidat di Kòrsou.
Ku e mésun Nita i Godett – ku a fayesé kaba – algun luna despues el a lanta e partido Frente Obrero Liberashon 30 di mei, i den e elekshonnan di sèptèmber 1969 a elegié den parlamento. Pa bai ei, mester a sak’é for di prizòn sí; un konsekuensha di su papel den e revolushon. Mas despues e por a relatá esaki ku hopi smak.
Drechadó di mundu ku humor: ‘bo sa kon?’
Brown tabata drecha mundu ku humor. Un di e último bianan ku mi a papia kuné, tabata na entiero di èks polis ‘Feo’ Sulvaran. Despues Brown a konta mi ku un sonrisa grandi kon í kuantu bia Sulvaran a arest’é. Su relatonan tabata yen di e dicho remarkabel ‘bo sa kon?’.
Tambe henter su bida e tabata okupá ku pensa ofer i aktua kontra komunidat. Diessinku aña pasá esaki a kondusí na un seri di kolumna den Antilliaans Dagblad, kaminda mi tabata redaktá e vershonnan krudo. E kolumnanan tabata indiká kon e tabata pensa tokante komunidat i den ku direkshon segun e Kòrsou mester a bai.
Ku esaki Brown no tabata spar niun hende. Asina riba 30 di yanüari 2006 el a skibi:
“Awe mi ta buska un sinkronisashon di mi sintimentunan rashonal i emoshonal. Awe, bintikuater dia despues di fayesimentu di mi mama di 87 aña. Awe, kuater dia despues ku e pueblo aki, kumprá pa kapital grandi i manipulá via prensa liber, 37 aña despues di trinta di mei 1969, denter di e modelo di asosiashon, atrobe a pone e poder polítiko den man di e élite derechista blanku i nan bombanan pretu Navarro, Cooper i De Lannooy.
Ta ken bon mirá ta paga e kampañanan karu i good press aki di Navarro, Emily, Godett, George, Berkemeyer i kuantu nan tin di determiná pa motibu di esaki?”
Kòrsou komo provinsia di Hulanda
Hopi tempu despues di e eksperimento radikal sosialista ku FOL, e mes a skohe pa un kaminda kompletamente diferente: e partido C’93, ku tabatin komo punto di mas importante pa hasi Kòrsou un provinsia di Hulanda. E eskoho a trese tiki voto, pero Brown no a pèrdè kurashi. El a keda lesa, pensa i papia di un futuro mihó pa su Kòrsou stimá.
Despues di e notisia di su morto medionan sosial a yena ku memoria di e revolushonario kolorido aki, ku tabatin kasi 50 aña kasá ku Anne-marie Braafheid. Na 1968 e tabata e promé hende muhé koló skur ku nan a elegí komo ‘runner up’ na e sertámen di Miss Universe.
I na mes momentu a zona un suspiro: durante su bida Brown a haña sufisiente rekonosementu pa su aktonan? Hopi polítiko tabata mir’é manera un persona fastidioso. Pero no mester a honr’é mas promé, tin hende ta puntra nan mes.
Brown mes sin duda lo mester a hari: bo sa kon?


text:
Den un carta cu Secretario di Estado Raymond Knops a dirigi na Tweede Kamer na Parlamento Hulandes siman pasa, el a indica cu e ta dispuesto na yega na un protocol cu Aruba cu un fecha final. Prome Mininster Evelyn Wever-Croes a duna di conoce cu esaki ta prome biaha cu di parti di señor Knops ta indica cu ta dispuesto pa haci esaki.
PROTOCOL
Manera ta conoci Aruba y Hulanda a yega den un impase riba e tema di sosten di likides ora cu Hulanda na fin di november a pone un condicion nobo riba mesa: prolongacion di e protocol di supervision financiero di 2018 pa un tempo indefini, pues tot nadere orde. A base di esaki Aruba a indica y a keda riba su punto cu esaki no ta posibel. Prolonga un protocol sin fecha final ta contra nos constitucion y ta bypass Parlamento.
Gobierno di Aruba a trata na splica Gobierno Hulandes esey sinembargo debi cu e condicion ey a bin riba mesa ultimo momento, no por a keda cla di negocia esaki prome cu Conseho di Minister di Reino dia 17 di december ultimo.
“Gobierno di Aruba ta hopi satisfecho di por lesa den e carta di siman pasa cu Secretario di Estado Knops a dirigi na Tweede Kamer na Parlamento Hulandes cu e ta dispuesto di papia di un fecha final pa e protocol. Esaki ta habri caminda pa Aruba y Hulanda sigui na mesa y sali for di e impase aki pronto y cu esey lo por conduci cu Aruba por bin na remarke atrobe pa sosten di likides”, Prome Minister a duna di conoce.
RECORTE 12.6%
Prome Minister a indica tambe cu, “Ainda ta keda e punto di recorte di 12.6% y aki ta unda Aruba y Hulanda no ta riba e mesun liña ainda. Mi a pidi Hulanda pa permiti Aruba stop e recorte e 12.6% pa 2022, pero Secretario di Estado Knops a indica cu Hulanda ainda no ta di acuerdo cu esey. Unabes nos sali di e impase aki di e protocol, nos lo sigui papia riba e tema di 12.6%”.


text:
Presidente di Parlamento a risibí Relato di aña 2021 serka Ombudsman !!
Djaluna 27 di yüni Ombudsman di Kòrsou, sr. mr. Keursly Concincion, a hasi entrega di su Relato di aña 2021 na Parlamento di Kòrsou. Presidente di Parlamento, sra. Charetti America-Francisca, a risibí e relato na nòmber di Parlamento. Den e relato ta resaltá e echo ku tin hopi kehonan ta drenta na Ombudsman. Kompará ku otro islanan den nos region, tin hopi kehonan ta drenta. E ministerionan ku mas keho kontra nan ta e Ministerionan di VVRP, Hustisia i SOAW. Den 2021 Ombudsman a traha un kantidat di 53 rapòrt ku a bai pa Gobièrnu, pero te ainda ningun di eseinan no a risibí kontesta di parti di Gobièrnu. Tambe ofisina di Ombudsman lo yuda traha riba un konsepto di lei pa garantisá akseso na awa limpi pa siudadanonan i un konsepto di lei pa stipulá reglanan kon departamentunan di Gobièrnu mester atende ku reklamonan. Esei lo por duna garantía na e siudadano kon un departamentu lo atende su reklamo.


text:
Kralendijk – For di departamentu di servisio na kliente di WEB Bonaire a sali un rekordatorio pa un montante di $0.01 sèn. WEB ta komprondé ku esaki a kousa molèster pa ku kliente i nos ta pidi nos diskulpa pa ku esaki.
Tur luna, WEB mester manda míles di rekordatorio ( aanmaning ) pa klientenan ku hasi nan pago lat. E rekordatorio ta ser generá den un proseso outomatisá ( batch process). Esaki ta ser revisá dor di empleadonan di departamentu di servisio na kliente. E rekordatorionan ku un suma ménos di $5 normalmente ta wòrdu saka afó, promé ku manda esakinan.
Desafortunadamente den e batch di fin di mei último, no a tuma nota di e rekordatorio di un sèn ariba menshoná. Un eror humano i pa tal motibu WEB ta pidi diskulpa na tur su klientenan pa loke a sosodé.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Schedule di trabounan di departamento Infra & Verkeer y Riolering pa otro siman 14-18 di juni 2021. Entrante dialuna departamento di Riolering lo bay haci trabounan di mantencion na altura di Palm Beach 9B te cu Palm Beach 3.
Trabounan lo wordo haci entre 8’or di mainta te 4’or di atardi y e duracion di e trabou akinan lo ta 6 siman. Diamars dia 15 di juni 2021 lo cuminsa cu trabounan di preparacion na altura di Wara Wara 17E te cu e T-weg di Picaron 15.
Orario di e trabou akinan lo wordo haci entre 8’or di mainta te 4’or di atardi y duracion di esaki lo ta 8 dia. (Dia di asfalta nos lo anuncia despues).Tambe diamars dia 15 di juni 2021 te cu diabierna 18 di juni 2021, departamento di Infra & Verkeer lo bay construi 4x verkeersplateau dilanti Queen Beatrix International Airport.
Orario di e ciere akinan lo ta di 7’or di anochi te cu 3’or di marduga. Ruta di desviacion lo wordo indica cu baricadanan y borchinan di aviso. Por ultimo un update tocante e trabounan na Kamerlingh Onnestraat, awe lo caba di pone e toplaag di asfalt, mayan nos lo haci trabounan di marcacion y pa atardi, nos lo habri e caminda completo.Por fabor tene cuenta y danki pa e cooperacion.


text:
15 di novèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
15 di novèmber ta e di 319 dia di aña (320 den un schrikkeljaar) riba e kalènder gregoriano. Ta resta 46 dia pa e aña terminá.
A sosodé[editá | editá fuente]
- 1889 - Mareshal Deodoro da Fonseca ta deklará Brazil un repúblika despues di a baha emperador Pedro II den un golpe militar.
- 1953 - Na Venezuela a funda e kanal di televishon Radio Caracas Televisión.
- 1954 - E di tres elekshon pa Parlamento di Antias Hulandes a tuma lugá na e seis isla di Antias Hulandes.
- 1969 - Na Columbus (Ohio), Dave Thomas ta habri e promé restourant "Wendy's Old-Fashioned Hamburgers".
- 1988 – Konflikto israelí-palestino: e Konseho Nashonal palestino ta deklará Palestina un estado independiente.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Belgika - Dia di Rei
- Organisashon Mundial di Salú - Día Mundial sin Alkohòl.[1]
- Brazil - Dia di Repúblika
- Palestina - Dia di Independensia


text:
Hasi petishon pa bo pèrmit pa por bende kos riba ruta(nan) di karnaval 2020
Hasi petishon pa bo pèrmit pa por bende kos riba ruta(nan) di karnaval 2020
Geplaatst op 08 January 2020 dor di Ministerio Desaroyo Ekonómiko
WILLEMSTAD- Ministerio di Desaroyo Ekonómiko kier rekordá tur persona ku kier bende produkto riba un òf ámbos ruta di karnaval 2020 (Bándariba i/òf Bándabou) ku mester dispone di un pèrmit temporal bálido pa por hasi esaki.
Personanan ku ta kumpli ku tur e rekisitonan preskribí i ku kier bende algu riba ruta(nan) di karnaval 2020 ya por hasi petishon pa un pèrmit temporal. Si akaso bo ta deseá di bende kos di forma ambulante bo mester hasi petishon pa un ‘ventvergunning’ temporal i si akaso lo bo ke bende kos for di un puesto fiho lo bo mester di un ‘standplaatsvergunning’ temporal.
Pa por entregá un petishon sea pa un vent- òf un standplaatsvergunning temporal, mester tin tur e siguiente rekisitonan na òrdu;
- tur doño di pèrmit mester trese un identifikashon bálido di su mes i di kada asistente ku lo laborá huntu kuné,
- si akaso e petishonario òf unu di su asistentenan ta estranhero mester presentá tambe kopia di un pèrmit di estadia òf kopia di e petishon pa un pèrmit nobo,
- huntu ku esakinan mester trese tambe un sertifikado di salú di e bendedó, (tur asistente tambe mester tin nan karchi di kùr di G&Gz (ántes GGD) durante e evento),
- komprobante di pago pa e pèrmit,
- komprobante di pago di prekario (solamente pa un pèrmit temporal di standplaats),
- kopia di reibeweis, karchi di kùr, resibu di seguro i papel di number di outo (solamente pa un pèrmit temporal di vent).
Na momentu di entrega di e pèrmit ta pidi tambe un stampia na balor di Fls. 10,- pa e ventvergunning i Fls. 20,- pa e standplaatsvergunning. Pa por hasi petishon pa ámbos pèrmit (vent- òf standplaatsvergunning temporal) pa temporada di karnaval 2020 mester akudí durante oranan di ofisina na Lokèt di Pèrmit na Saliña 127 pegá ku Subway.
Tur persona ku mester hasi petishon pa prekario lo mester akudí na ofisina di ROP na Plasa Horacio Hoyer 19 durante oranan di ofisina pa por hasi esaki.
Último fecha pa entrega di petishon tantu pa un di e pèrmitnan temporal komo pa prekario lo ta djabièrnè 24 di yanüari próksimo.
Tuma nota ku personanan ku ya ta bende kos riba e ruta di karnaval lo mester hasi petishon tòg pa por risibí un pèrmit spesífiko pa karnaval 2020.
Pa mas informashon tokante e pèrmitnan temporal di standplaats i vent, un i tur lo por tuma kontakto libremente ku Lokèt di Pèrmit na tèl. 433-3123 òf 0800-1515.
Pa informashon tokante Prekario por tuma kontakto ku koleganan di ROP na tèl. 462-2014 òf 462- 4015


text:
Bon Bini na CasMarie
Informacion General
Nos tey pa yuda desde e prome momento cu un famia of persona ta sospecha cu por trata di un demencia. Nos ta sigui brinda guia, sosten y of pasadia durante henter e proceso. Tambe nos ta ofrece na tur interesado informacion tocante sindroma di demencia. Ki ora ta papia di un demencia, kico e symptomanan ta, kico mester haci of unda por acudi aki na Aruba pa ricibi ayudo ta algun ehempel di pregunta cu nos ta ricibi.
E meta di CasMarie ta pa aporta na un manera positivo y profesional na e calidad di bida di e persona cu demencia y nan famia. Pa logra nos meta nos ta brinda diferente servicio. Si ta desea por download nos folder pa mas informacion.
Lesa mas over di nos Centro di encuentro y informacion pa persona cu e sindroma di demencia y nan famia.
Dementie Café – Nochi di Encuentro
Mundialmente e síndrome di demencia ta wordo mira como un di e causa di mas significante di crisis den sector social y sector di salubiridad. Ta wordo premira cu pa anja 2050 e cantidad di persona cu demencia lo aumenta mas cu 3 vez e cantidad actual. E estudio “ Women and Dementia” (ADI 2015)... Read more »
CasMarie ta brinda un anochi di información tocante demencia riba diaweps 25 di september proximo. Mas y mas nos ta realisa cu e impacto di e síndrome aki ta enorme, cu e ta un malesa progresivo y ta afecta hopi mas cu djies e famia di mas cerca. Ta hopi importante pa nos por reconoce... Read more »
CasMarie ta brinda un anochi di información riba diaweps 26 di juni. E impacto di e syndroma di demencia ta enorme y ta afecta hopi mas cu djies e famia di mas cerca. Según e organisashon mundial di salud (WHO) Demencia por wordo considera como un di e retonan mas grandi riba e tereno social... Read more »


text:
Ya a pasa un aña ‘Dia 3 juli 2021 ta net 1 aña cu S.E.C.A Stichting End Child Abuse tin ta bringando contra “ABUSO SEXUAL DI MUCHA” 1 aña cu nos a manifesta 3 july 20201 aña ta treciendo awareness riba tema1 aña cu nos a entrega varios carta na Gobierno, Parlamento y Gobernador.
1 aña cu Gobierno y Señor Presidente a bolbe gaña cu lo hasie un PRIORIDAD1 aña cu nos ta yudando hopi victimanan y a haci varios denuncia1 aña ta bringando e maneho, leynan y instancianan pa por brinda mihor ayudo na e VICTIMANAN y un castigo adecua pa e ABUSADORNAN!!!
AND WE STILL FIGTHING THE PEDOFILES AND THE CORRUPTED SYSTEM THAT IS PROTECTING, PRIVILIGING AND GIVING THEM THE POWER TO PROCLAIM MORE VICTIMS !!!MAYBE IS TIME TO LOOK FOR HELP INTERNALLY!!!! ARUBA THANKS FOR THE SOPPORT #TABASTA End Childabuse…


text:
ORANJESTAD,Aruba
Parlamentario Dellanire Maduro, lider di Fraccion di POR durante reunion publico den Parlamento riba e topico di Corona Virus, tabatin diferente pregunta riba e situacion na Aruba.
Entre nan el a pidi si por splica kico ta compronde bou di transmision local? Igualmente a puntra riba e ‘case definition’ cu a cambia manera Premier a menciona, con esaki a cambia, es decir, cua ta e criteria actual pa un persona wordo getest? Y si e ta conoci pa comunidad? Na ki momento lo inicia cu ‘steekproef testing/ teniendo cuenta cu e porcentahe di persona asintomatico ta mas grandi cu lo cual inicialmente a pensa? Kico Aruba ta defini bou ‘Local Transmision’. Cuanto caso Aruba tin cu no ta conoci nan origen di infeccion? Fraccion di POR ta para pa total shutdown di 14 dia pa yuda no solamente na ‘flatten the curve’ pero pa tambe yega na ‘0 the curve’ pa por start economia local mas pronto posibel, cu un protocol estricto pa delivery di botica y supermarket. Kico ta opinion di gobierno pa lo cual ta un total shutdown?
Importante di esaki no solamente ta e parti di salud, pero tambe mirando cu e efectonan economico ta bisa cu entre mas largo e crisis aki continua, mas dificil e lo bira specialmente e companianan chikito sobrevivi.
Den e cuadro aki ta importante pa resalta cu no ta solamente sector priva of sector publico sino tur 2 tin cu bay sacrifica y den esaki partido POR ta convenci cu gobierno mescos cu sector priva mester bay reduci su gastonan di personal y operacion temporalmente. Finalisando Dellanire Maduro como lider di Fraccion di POR a haci un yama di union nacional pa enfrenta e crisis actual y pa atende cu Hulanda riba nos posicion dentro di Reino Hulandes


text:
ORANJESTAD,Aruba
Heart-Centered Leadership Foundation ta organisa den paasvakantie un seminario impactante pa hobennan adulto (‘young adults’) y adultonan. ‘Transformational Leadership Program: Insight I’ ta un seminario cu enfoke riba transformacion personal duradero. E programa ta 4 dia largo y ta conta cu un facilitador international, Sr. John Marín. Durante e 4 dianan participantenan ta siña mas tocante diferente aspectonan cu ta fortalece nan desaroyo personal y professional. Topiconan cu lo bin dilanti durante e 4 dianan ta: intencion y escogencia, confiansa y balor propio, duna y ricibi ‘feedback’, identifica metanan y con pa logra esakinan, motivacion personal, resolve conflicto personal y interpersonal, amor propio, autoestima, y hopi mas. Un programa sigur perfecto pa alumnonan preparando pa bay studia afo y profesionalnan jong.
Desde 2012, Heart-Centered Leadership Foundation ta ofrece diferente seminario di desaroyo personal y liderazgo personal pa hobennan y hobennan adulto. Esaki lo ta di 3 ‘Transformational Leadership Program’ cu ta ofrece desde 2016. Reflehando Heart-Centered Leadership Foundation su meta di empodera hobennan pa descubri nan potencial completo, nos programanan ta promove crecemento y desaroyo di paden bay pafo: door di fortalece caracter y abilidadnan personal cu ta yuda un persona bay dilanti, ta haci e persona resiliente pa por sigui crece den tur otro aspecto di su bida.
Transformational Leadership Program ta tuma luga di dia 16 pa 19 di april 2020 na Teresita Center, San Nicolas. Edad di participacion ta 18 aña pa 30 aña. Mayornan of interesadonan por tuma contacto cu nos pa mas informacion tocante e programa na hclfaruba@gmail.com of na 5942520. Heart-Centered Leadership Foundation a wordo funda na 2008 cu hobennan na curason di su meta: empodera y inspira hobennan pa lidera for di nan curason. Heart-Centered Leadership Foundation ta ofrece diferente seminario, training, tayer, y coaching y mentoring pa hobennan.


text:
MOMENTO HISTORICO PA ARUBA
Bowling ta logra medaya di Brons den Team di Damas
MOMENTO HISTORICO PA ARUBA
E deporte di bowling a inicia ayera cu e parti di Team Femenino na Cali, Colombia y cu a termina awe cu Aruba logrando e medaya di brons. E seis damasnan di Aruba cu a lucha pa esaki ta Abigail Dammers, Jeadine Luidens, Kamilah Dammers-Naddall, Thashaina Seraus, Vanessa Valdes y Xanthe Lobbrecht.
E competencia mes ta dura dos dia, cual a inicia ayera diamars cu e prome 3 wega nan di 6 cu mester completa. Despues di e prome dia Aruba tabata posiciona na di tercer lugar, cual a hasi cu awe nan mester a lucha pa mantene e puesto ey. Esaki no tabata uno facil mirando e rivalnan cu tabata den contienda pa e medaya di brons. Oro a keda pa e pais di Mexico y silver pa Colombia.
Mester bisa cu esaki ta prome biaha cu Aruba ta logra un medaya den e deporte di bowling den Weganan Centroamericano y del Caribe den e seccion di team.
Pabien ta bay na tur e hungadornan, como tambe coachnan y tur esnan cu a hasi e medaya aki posibel. Aworaki ta keda pa hunga Masters, caminda Thashaina Seraus y como tambe Kamilah Dammers-Naddall a logra clasifica pa hunga esaki cu ta inicia manjan.


text:
Selebrashon 167 aña bario Tera Kòrá
KRALENDIJK – Djamars bario di Tera Kòrá e selebrá 167 di eksistensia. E selebrashon a inisiá ku selebrashon di Santa Eukaristia ofisiá pa Pader...
Aparato gubernamental mester funshoná optimal
KRALENDIJK — Nos ke pa nos aparato gubernamental ta funshoná optimal. Si e aparato no ta bon ekipá, nos lo no yega niun kaminda. Nos hendenan meresé un servisio...
Nos mes hendenan mester ta prepará
KRALENDIJK — Diputado Clark Abraham durante un enkuentro ku prensa a papia tokante skol i ke pa prepará hóbennan pa Boneiru, esta habri mas posibilidat pa nos mes hóbennan. El...
Selebrashon ‘Dia di Independensia di Perú
KRALENDIJK — Djabièrnè último e rekordá dia di independensia di Perú ku a inisiá den oranan di mèrdia ku ofrenda floral na Plenchi Simon...
Konekshon entre Aruba, Boneiru i Kòrsou ta posibel
KRALENDIJK — Den un kombersashon na un kanal di televishon di Kòrsou, TV-13, a sostené ku minister di ekonomia, Steven Martina, por a tende kon el a bisa ku...
Biahe di interkambio pa Colombia ta amplia horizonte di studiantenan
KRALENDIJK — Miéntras preparashonnan pa Study & Career Event Bonaire 2017 a kuminsá kaba, seis studiante di MBO, sektor di konstrukshon, a hasi un biahe di interkambio dia 12 di...
Uruguay ta klasifiká pa semi final
Uruguay djabièrnè den presensia di 608 fanátiko ku a paga a mira e partido den Stadion Antonio Trenidad na Rincon, a gana di Real...


text:
Kralendijk – Entidat Públiko Boneiru a logra krea diferente kupo di trabou, huntu ku Plenchi di Trabou i diferente kompanianan di gobièrnu. E kuponan di trabou ta pa personanan ku a keda sin entrada pa motibu di e pandemia di Covid-19.
Entidat Públiko Boneiru tin 500.000 dòler for di entradanan reservá di 2019 pa diferente proyekto ku e meta pa mitigá e efektonan negativo finansiero di Covid-19 riba nos isla. Ku e diferente proyektonan ta stimulá nos ekonomia i krea kuponan di trabou manera mantenshon di sitionan públiko i edifisionan di gobièrnu, tim di rosa i kap mata, kuidadó di playa, evaluadó i mas.
E proyekto “Krea Trabou” ta brinda e posibilidat pa por sigui kurso i formashon i ta fungi komo un introdukshon pa e trahadónan riba merkado laboral. “Krea Trabou” ta ofresé trabou pa minimal 3 luna te 6 luna. E trahadónan ta risibí un salario kompleto.
Alivio
“E grupo afektá pa e pandemia di Covid-19 ta grandi. Tin mas òf ménos 415 persona ku ta sin entrada i no a keda nos nada otro pa bini ku solushonnan proaktivo riba término kòrtiku. E kolaborashon di e kompanianan di gobièrnu ta pone ku awor tin diferente kupo di trabou disponibel ku ta aliviá e situashon finansiero di nos siudadanonan”, asina diputado di desaroyo ekonómiko, Hennyson Thielman, a splika.


text: Willemstad – 2 di òktober 2019 – Na luna di yüli último, Ofisina di Turismo di Kòrsou (CTB) a kondusí un investigashon dirigí riba e kampaña di konsientisashon ‘Kòrsou ta Dushi. Bib’é. Stim’é.’ E resultadonan di e estudio di investigashon lo keda presentá na novèmber di e aña aki. Tur persona ku a partisipá na e investigashon a haña oportunidat pa partisipá na un rifa pa gana premionan atraktivo. E ganadornan ta: sra. Wendrid Paulina, sr. Andy Mercelina, sr. Humphrey Johannes i sra. Alissa Delfina. CTB ta gradisí tur e organisashonnan ku a pone e premionan disponibel. Esakinan ta: Eric’s ATV Adventures, Pelican Boat Trips, The Aloe Vera Plantation i Dinah Veeris’ Den Paradera Herb Garden.


text:
Kralendijk – Bonhata ta mira ku satisfakshon riba e rekuperashon di e sektor turístiko. Ta bisto ku Boneiru ta mas okupá ku binida di estranheronan. Mas okupá ta nifiká alabes ku pa gran mayoria di e sektor turístiko tin mas oportunidat di negoshi, kua anteriormente mester a sufri dor di e inaktividat kompleto despues di e brote di Covid-19 den 2020.
Okupashon pa akomodashonnan den luna di ÿuli a yega alrededor di 70% I ougùstùs alrededor di 75% Kompará esaki ku ÿuli i ougùstùs di 2020, kual tabata 20- 25%, ta un subida signifikante. E subida aki a sòru pa e fenómeno di “Christmas in the Summer” i por a nota subida di okupashon di kambernan di hotel, mas trip di buseo pa diveshop a tuma lugá, restorantnan tambe ta yen, kompanianan di hür outo mester hasi nan sòm pa por sirbi kliente. Hopi ta esnan ku a kuminsa gana nan pan bek den e sektor aki, sea direkto òf indirekto.
Variante Delta ta lur
Ousensia di un maneho klá pa loke ta e pasonan ku mester tuma awor ku e variante “Delta” a hasi su entrada aki na Boneiru, por sòru pa e rekuperashon aki ta keda algu solamente temporal, mientras ku e sektor turístiko ta un di e industrianan kaminda hopi ta gana nan sèn for di dje aki na Boneiru. “Nos a mira kon e variante “Delta” mesora a impaktá partinan di sektor turístiko na nos islanan bisiña i te sierto grado diferente aktividat mester a ser kanselá por kompleto òf adaptá. Rekuperashon di e sektor i apoyo atraves di e NOW/TVL no por kompará ku e eksperensia di e industria turístiko pa e ultimo 15 lunanan. Mester bin un maneho klá pa garantisá kontinuidat den e sektor aki”, asina Bonhata ta skibi den un relato di prensa.
Bonhata ta nota tambe ku turismo for di Merka no a regresá kompletamente, kompará ku e situashon promé ku e Pandemia.


text:
Natasha Gilkes, presidente di Fundacion pa Nos Muchanan. Un Fundacion cu tin 30 aña di existencia y cu ta enfrenta un mundo diferente cu na su inicio. Un mundo yen di retonan.
Dia 12 di juni 1991, e fundacion a mira luz di dia cu e meta principal di eleva e conocemento y calidad di centronan di mucha. Ta haci esaki por medio di ofrece nan guia por medio di curso y seminarionan.
Tambe nan tin un publicacion cu yama Simia, via cual ta suministra informacion na tur esnan cu ta traha den e ramo di cuido di muchanan.
Un di nan metanan tambe ta pa yuda mayornan cu tin yiu di entre cero pa 12 aña y lidernan riba diferente terreno cu ta atende cu muchanan di e edad ariba menciona.
E fundacion ta traha pa trece cierto cambionan den comunidad. Sinembargo ta constata cu ainda tin cierto prblemanan. Cada biaha como organisacion ta evalua pa mira cual ta e necesidadnan y kico por haci hunto cu otronan pa trece un miho solucion.
Door di e pandemia, e fundacion mester a restructura e programa di aña y enfoca kico ta importante den e periodo aki. Crea un situacion miho pa mayornan y e muchanan.
E rapport cu a laga traha cu ta titula “It takes a village to raise a child”. E encuesta tabata tabata dirigi riba e categoria di 0 pa 12 aña. E prome tres añanan di un mucha su bida ta e periodo den cual ta forma e caracter cu e lo tin pa resto di su bida.
Si cuminsa forma e base firme trempan, e lo por tin su frutonan positivo pa resto di bida di mucha. A sali na cla cu e mayornan mester di mas apoyo y ta haci uzo di social media pa haya mas informacion.
E ta un herment cu e fundacion tambe por uza mas pa yega cerca mas hopi mayor posibel. Na nacemento, hopi biaha e preguntanan ta riba e cuido y kisas por concentra mas riba e parti aki.
Un di e puntonan ta e preocupacion di e efecto cu COVID tin riba famia. E encuesta cu a conduci na un rapport e fundacion a organisa un encuentro cu mayornan y otro stakeholder pa papia di e rapport y con ta bay na implementa esaki.


text:
E komishon di konseho médiko ta konsistí di prinsipalmente dòkternan ku ta traha na bienestar di pashèntnan di kanser. Den e komishon aki tantu onkólohonan, ginekólogonan, radiólogonan, urólogonan komo dòkternan di kas ta wòrdu representá. E komishon aki tin kontakto regular ku hunta di direktiva i e trahadónan sosial di PWF. Nan ta sostené e trahadónan di PWF ku konseho i akshon. E otro konsehéronan, manera a menshoná den Organisashon, ta keda aserká pa maneho diario solamente den kasonan speshal.
Banda di esei e miembronan di e komishon ta duna nan aporte ku dunamentu di charla, organisamentu di simposionan i konferenshanan i tambe na momentu di duna charlanan na programanan di televishon i radio.


text:
Wanda Broeksema ta elabora riba firmamento
Acuerdo cu Aruba Tourism Authority ta un stap grandi den e bon direccion
Presidente di COA, Sra. Wanda Broeksema
“Acuerdo cu Aruba Tourism Authority ta un stap grandi den e bon direccion pa nos atletanan y e deporte na Aruba”.
Durante e firmamento di e acuerdo entre ATA y COA, presidente di COA, sra. Wanda Broeksema a duna su punto di bista y a mustra riba e importancia y balor cu e acuerdo aki tin pa Comite Olimpico Arubano y Aruba Tourism Authority.
“Nos tin dos anja ta warda pa e momento aki debi na Covid, pero e timing ta uno perfecto pa firma un partnership. Desde dos anja pasa, COA y ATA tabata den combersacion riba e difetrente topico manera, e importancia di e deporte na Aruba, kiko COA y ATA por significa pa otro riba e tereno aki y con hunto por eleva e talento di nos atletanan y con nos por identifica esakinan”, sra Broeksema a bisa.
E partnership entre Comite Olimpico y Aruba Tourism mester bira un ‘win-win situation’ pa ambos partido. COA lo kier promove mas e balornan Olimpico, cual ta un area hopi importante unda COA kier pa nan atletanan subraya esey no solamente na Aruba pero sigur tambe den exterior mirando e calendario di actividad hopi ocupa cu COA su atletanan ta bishita cada anja.
Pa sra. Broeksema hiba e nomber di Aruba tur caminda cu bo bay ta algo cu cada atleta mester ta orguyoso di dje; “Nos atletanan mester ta orguyoso di por representa Aruba den exterior. COA ta contento cu tin organisacion of compania nan cu ta kere den COA pa asina yuda nos atletanan y e federacionnan deportivo den nan desaroyo pa bira mihor cada dia”.
Por ultimo, Sra. Broeksema a gradici Aruba Tourism Authority pa e 4 anja nan di partnership cu sin duda lo bira uno grandi y valioso pa Aruba su deporte.


text:
Canada ta asistí Belize ku maneho di defensa meimei di tenshon ku Guatemala.
Canada ta asistí Belize ku maneho di defensa, mientras tin tenshon entre e pais sentroamerikano i su bisiña Guatemala. Motibu di esaki ta e matamentu di un hobensitu di 13 aña dor di sòldánan di Belize. Feliz Enrique, CEO di Ministerio di Defensa di Belize, a splika ku nan ta konsultando Merka i Gran Bretania tambe. Belize ta involví den un disputa di frontera ku Guatemala, ku a manda 3.000 trupa na luna di aprel na e teritorio den disputa, despues ku a tira e hoben di 13 aña mata. Outoridatnan di Guatemala ta reklamá ku sòldánan di Belize a ataká e hóben i su famia, miéntras nan tabata planta banda di e frontera. Pero gobièrnu di Belize ta bisa ku forsanan di seguridat ku ta investigá okupashon di propiedat ilegal di tera den un parke nashonal, a detené un hòmber guatemalteko. Despues di esei, tabatin tiramentu riba e patruya di Belize, ku a tira bèk den nan direkshon den defensa propio. A bin haña kurpa di e hóben su siguiente mainta. Dia 19 di mei, Belize a akusá trupanan di Guatemala di sekuestro di un kunukero di Belize. A pidi Organisashon di Estadonan Amerikano (OAS), pa investigá otro insidentenan di tiramentu na e frontera ku Guatemala. E tiramentunan ta e mas resien insidentenan den e disputa ku e dos paisnan tin. Guatemala ta eksigí parti di teritorio ku Belize ta goberná. Outoridatnan militar haltu di Belize a yega Ottawa pa algun reunion i pa nan por risibí konseho di Departmentu di Defensa Nashonal i Forsanan Kanades tokante nan strategia di defensa den futuro. Saina Ottwa Citizen a raportá : “Belize ta di gran importansia pa e gobièrnu kanades dor di e kresiente situashon prekario di inseguridat na sentroamérika, partikularmente na e frontera di Belize-Mèksiko,” asina e departamentu a bisa for di mart 2012 den un nota breve prepará pa e minister di defensa, di e tempu ei, Peter MacKay.


text:
International School of Aruba tin su Open Dag
Anualmente International School of Aruba tin su Open Dag. E aƱa aki e lo tuma lugar riba Diasabra, 9 di April 2016. Nos ta kier Continue Reading
Casa Tua ta celebra diez aƱa di excelencia
Na honor di e restaurant su di 10 aniversario, e alumnonan di EPB cu ta studiando den e direccion culinario profesional basico a disfruta di Continue Reading
Den Futbol Escolar organisa pa IBiSA: International School of Aruba ta titula Campeon den categoria B-mucha muher
Diaranson atardi a tuma lugar e weganan di final nacional den futbol di āDeporte Escolarā organisa pa Instituto Biba Saludabel y Activo, IBiSA. E competencia Continue Reading
IBiSA ta informa: Dia 14 di november ta āWorld Diabetes Dayā
Rond Mundo ta conmemora e fecha di 14 di november como e āDia di Diabetesā. Aki na Aruba esaki no ta un excepcion y relaciona Continue Reading


text:
ORANJESTAD, Aruba – 31 di mei 2022: Pa un alumno por atende e aña escolar 2022 /2023, SKOA ta exihi cu tur mayor of voogd presenta nan prueba di pago di “Schoolgeld” y “Aircogeld”.
Pa e motibo aki Aruba Bank kier recorda tur mayor y voogd cu ta brinda oportunidad pa haci pagonan via Aruba Bank Online Banking, Aruba Bank App y Aruba Bank Customer Service Kiosk.
Na momento di pago di “Schoolgeld”, ta importante pa tin e siguiente informacion di bo yiu:
• Number di AZV di studiante,;
• Nomber y fam di studiante
• Nomber exacto di e scol cu e yiu lo atende.
Tur pago lo mester wordo haci ariba e cuenta bancario di SKOA, Stichting Katholiek Onderwijs Aruba, number di cuenta 6005292 na Aruba Bank.
Cliente di Aruba Bank por haci pago via Aruba Bank Online y Aruba Bank App, den e “Address Book”, busca “SKOA Schoolgeld”.
Cliente di otro banco local por haci pago via transferencia via Online Banking cu bo banco ta ofrece of via un transferencia bancario. E suma exacto mester wordo transferi ariba cuenta di SKOA na Aruba Bank menciona ariba, incluyendo e informacion exacto di studiante y e scol, manera ariba menciona.
Pa tur esnan cu paga SKOA “Schoolgeld” prome cu 31 di juli 2022 uzando un di e metodonan Online menciona, ta participa pa gana un voucher na balor di AWG 500.- na un lugar di escogencia pa “Back To School”!
Informacion tocante contribucion y cuenta di banco pa “Aircogeld” ta wordo manda via e scol.
Pa mas informacion por tuma contacto cu SKOA of por tuma contacto cu Aruba Bank via Contact Center na 527-7777.


text:
Kralendijk- Na e islanan BES histórikamente tin masha poko interes den votamentu pa elekshon di Tweede Kamer. En general e partisipashon na elekshonan hulandes no ta surprasá un 25% o sea masomenos un kuart di esnan ku por vota.
Tòg e aña aki ta parse di tin un tiki mas interes pa loke ta traha e elekshonnan pa un parlamentu nobo na Hulanda. Remarkabel ta ku na Boneiru tin poko kos ta tumando lugá, pero na nos isla hermana di St. Eustatius tin no ménos ku 4 kandidato riba lista pa e elekshonan aki. Ta trata di Koos Sneek, ku ta riba lista pa CDA pa e ‘Kieskring BES’, i tambe 3 kandidato mas ku ta riba lista di e partido Ubuntu en persona di Carlos Spanner, Charles Woodley i Kenneth Cuvelay.
Na Saba tambe tin un kandidato, Lysanne Charles, ku ta aparesé riba e lista di Bij1. Ámbos Bij1 ku Ubuntu tin hopi sosten di kandidato i votadó di desedensia karibense. Nan ta kampañá entre otro pa mas igualdat i kontra di diskriminashon.
Boneiru
Den tur esaki ta parse ku Boneiru a manera keda atras. Di Boneiru no tin niun hende ku ta aparesé riba lista di un partido hulandes pa ku elekshon di Tweede Kamer. James Kroon a laga sa ku e ta kampañá pa CDA, Clark Abraham en general ta kampañá pa Partij van de Arbeid (PvdA), mientras ku den seno di MPB hopi biaha tin sosten pa kandidatonan pa D66. Sinembargo e kampaña ta hopi ‘lauw’ kompará ku e situashon na St. Eustatius i Saba.
Saba
Na Saba diputado di finansa Bruce Zagers a komuniká siman pasá ku e tambe ta pone su mes tras di kampaña di sekretario di estado Raymond Knops. Apenas un par di ora despues di e anunsio di Zagers, Knops a laga sa ku Saba por konta ku un sosten finansiero adishonal di 1 mion di dolar.
Ta di mira awor si e aktividat primeramente na St. Eustatius i Saba lo kondusí na un porsentahe mas grandi di siudadanonan ku ta vota pa elekshon di Tweede Kamer. Tambe ta interesante pa mira kon Boneiru ta kompará ku e otro dos islanan ku ta forma parti di BES.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Sentro di Shushi Lagun i Sitio di Entregá Shushi Rincon
Pa tur produkto ta yega e tempu ku ta tira nan afó. Pa e motibu ei e seru di shushi ta krese. Ya nos lèntfel ta enormemente grandi kaba i no ta ofresé mas espasio pa mas shushi ainda.
Dikon?
Ademas shushi ta kontené supstansianan dañino ku ta afektá nos ambiente di biba. Si nos no ke pasa nos problema di shushi pa e generashonnan binidero, nos tin ku anda na un otro manera ku nos desperdisio. Shushi ta kontené tambe hopi material balioso ku nos por reusá. P’esei nos mester separá nos shushi. Glas por ehèmpel nos por mula hasi’é santu ku nos por reusá den konstrukshon di kas i kaminda.
Awendia nos tin tres sitio pa entregá shushi: na Playa (Kaya Indústria), na Rincon i na Sentro di Shushi Lagun. Na lugá di dùmp nos shushi riba un monton grandi, nos ta surti nos shushi sorto pa sorto einan. Asina e chèns pa reuso ta oumentá. Di e manera ei shushi a bira materia prima ku nos por traha produkto nobo kuné. Lesa e foyeto: ‘Shushi apart’.
Na Sentro di Shushi banda di un sitio pa entregá shushi ku espasionan pa surti shushi tin tambe un espasio ku aparatura pa prosesá shushi pa reuso. Por ehèmpel nos ta pèrs karton den bultu pa manda den eksterior kaminda un biaha mas nan ta traha karton kuné. Na Sentro di Shushi mas aleu tin tambe un instalashon pa kima shushi kaminda ta kima desperdisio médiko i loke ta sobra ora mata bestia.
Impakto riba klima i naturalesa
Ta un lástima pa e espasio i naturalesa riba nos isla chikitu aki pa sigui dùmp tur nos shushi riba un monton. Tambe t’asina ku nos shushi ta kontené supstansianan ku no ta deskompositá òf ku ta difísil pa deskompositá i tin ora ta keda eksistí pa sentenares di aña.
Impakto sosial
Shushi por ta un menasa pa salubridat públiko tambe. Muska i sangura por traspasá malesa. Pidapida plèstik chikitu i materianan peligroso por resultá den kadena alimentisio. Shushi riba kaya i dùmp ilegal ta mahoso pa bista. Shushi den espasio públiko no solamente ta mahoso i dañino pa nos komo habitante, e por influensiá turismo tambe negativamente.
Impakto ekonómiko
Habitantenan di nos isla i nos bishitantenan ta balorá un medio ambiente limpi. Sostenibilidat ta di gran importansia pa turista. E manera ku nos ta anda ku shushi tin influensia pues riba nos produkto turístiko, e pilá mas importante di nos ekonomia.
Banda di esei prevení ta mihó ku kura. Si aworaki nos anda kuidadosamente ku nos shushi, nos no tin mester di hasi gastu despues pa limpi’é.
Kiko abo por hasi?
- Semper tira bo shushi den e bakinan di shushi ku ta destiná pa esei.
- Mas tantu posibel apartá glas, karton, plèstik i bleki i entregá nan.
- Bo a limpia bo kurá òf den kas? Hiba tur shushi na un sitio di entregá shushi i entregá nan separá. Lesa e foyeto ‘Tene shushi apart’.


text:
Pronóstiko di tempu pa Kòrsou i bisindario bálido te djadumingu mainta 6:00 o.l., 3 di yanüari 2021.
Kompilá: djasabra 2 di yanüari 2021, 05:00 o.l. (09:00 UTC).
KÓDIGO HEL: UN MENSAHE DI PREKOUSHON PA LAMAN BRUTU. Tempu:Parsialmente nublá i de bes en kuando ku bientu fuerte. Tin chèns pa un tiki áwaseru tambe den mainta tempran. Despues lo tin ménos nubia ku wer seku. Temperatura máksimo lo alkansá 30ºC i temperatura mínimo 23ºC.
Solo ta sali 06:57 i ta baha 18:23 o.l.
Bientu: Direkshonnan entre ost i nortost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando fuerte te duru; forsa 6 te 7 (40 te 61 km/h , 22 te 33 nudo).
Situashon general: Brisa un poko fuerte lo kontinuá den nos área i asina promové un kondishon di laman basta brutu na nort i ost. E parti di laman protehá serka di kosta na sùit lo tin un kondishon moderá. Mas ainda, ta premirá pa sobrá di fin di siman i tambe kuminsamentu di e otro siman un wer por lo general seku ku presensia di santu di Sahara.
Kondishon di laman: Moderá na kosta sùit ku altura di olanan serka di 1 meter (3 pia). Basta brutu riba laman na nort i ost ku altura di olanan entre 2 i 3 meter (6 i 9 pia). Ta rekomendá nabegantenan di botonan chikí pa hasi esaki ku koutela i no alehá muchu di kosta.
Fenómeno spesial: Ningun.
Perspektiva te djaluna mainta: Wer seku ta persistí i no ta bai tin tantu bientu asina.
Meteorólogo: Coffie
KEDA PENDIENTE PA MAS INFORMASHON.
E siguiente boletin lo wòrdu emití djasabra, 2 di yanüari 2021, 10:00 o.l.


text:
Just ta keda cortico
A keda net cortico di un posicion riba podium apesar di gana su ultimo careda
Just van Aanholt ta keda cortico di un posicion riba e podium
E atleta di vela, Just van Aanholt a keda net cortico di un posicion riba podium apesar di gana su ultimo careda awe aki na Encarnacion y keda net na dos punto di e 3er lugar.
Riba e ultimo dia di competencia, Just van Aanholt a yega den un bon posicion pa bataya pa un posicion riba podium cu solamente algun punto di diferencia entre 3er, 4o y 5to lugar. Despues di 5 dia di competencia y diferente posicion den 8 careda, Just ta logra keda di 2do lugar den e prome careda. Den di dos careda ta keda na di 6 lugar y den e ultimo careda di competencia ta gana e careda pero no tabata suficiente pa dun’e su medaya di bronce den e Weganan Suramericano Asuncion 2022.
Mas cu claro un tremendo prestacion di parti di e atleta Van Aanholt den ILCA 7 cu progreso continuo durante siman, experienciando diferente tempo. Di parti Comite Olimpico Arubano nos ta sumamente orguyoso di e prestacion di e atleta hunto cu su coach Cor van Aanholt durante Asuncion 2022.


text:
cali
-
Barranquilla2018
Thashaina ta ricibi medaya na Cali
Momento cu Thashaina Eliza Leandra Seraus ta ricibi su medaya di Brons na Cali, Colombia. Esaki a bira e medaya…Read More »
-
Barranquilla2018
Elias y Yannick ta conta di nan participacion na Cali
Elias Halabi y Yannick Roos ta conta di e Weganan Centroamericano y Del Caribe.Read More »
-
Barranquilla2018
Momento inolvidabel pa Thashaina
Mas di e momento inolvidabel ora cu Thashaina Eliza Leandra Seraus ta ricibi su medaya di Oro na Cali. Pabien…Read More »
-
Barranquilla2018
Team Aruba Bowling ta conta di nan prome dianan
Team Aruba Bowling femenino ta conta di e prome dianan di competencia na Cali, Colombia pa e Weganan Centroamericano y…Read More »
-
Barranquilla2018
Bowling Doubles a inicia na Cali
Diabierna atardi a continua e competencia di bowling den e Weganan Centroamericano y del Caribe 2018. E disciplina di bowling…Read More »
-
Barranquilla2018
Prome dianan pa atletanan Masculino di Bowling na Cali
Atletanan di Bowling masculino ta conta di nan prome dianan di competencia na e Weganan Centroamericano y Del Caribe. Competencia…Read More »
-
Barranquilla2018
Bowling a inicia na Cali
Awe e deporte di bowling a inicia aki na e Weganan Centroamericano y del Caribe Barranquilla 2018. E competencia di…Read More »


text:
ORANJESTAD,Aruba
Parlamentario Endy Croes ta contento di por a tende pa promer biaha den historia cu CAFT tabatin palabranan di compliment pa e gobierno actual. Mas cu claro tin cierto preocupacionnan menor manera presupuesto cu nan lo a desea di tabata aproba pero den liña grandi a expresa e palabra compliment den Parlamento. E unico 3 Parlamentarionan di AVP kendenan tabata presente tabata Marlon Sneek, Richard Arends y Mervin Wyatt Ras. Dado momento e parlamentarionan aki di AVP ta bin reunion cu e mesun animo cu cierto prensanan cumpra y liga na AVP cu e solo meta cu nan lo kier tende cu Aruba lo wordo someti na un KB. Esey aparentemente lo haci nan masha feliz. E biaha aki atrobe tanto e Parlamentarionan di AVP como cierto prensanan cumpra lembedo di Hulandes a keda cu nan gana.
AVP cu deseo pa Aruba haya un KB
Parlamentario Endy Croes ta splica di no por compronde con un Arubiano cu sa masha bon e desaster financiero y Mega Debe cu AVP a orkestra y e situacion dificil cu e gobierno aki a encontra Aruba aden ainda por tin e afan y cierto orguyo pa por tende di CAFT cu Aruba den 2020 lo mester haya un KB? Dos KB ta existi te cu awe den historia, uno pa Watty Vos (dfm) lesa rapport Koerten 1994 y e AVP-istanan lo compronde con Henny Eman a traiciona Watty Vos pidiendo en persona Hulanda pa pone un KB riba Watty. E di dos KB a bin na 2014 riba cabes di Mike Eman momento cu “cheersleadernan di AVP” esta e Parlamentarionan di AVP den luna di mei 2014 a aproba un presupuesto pa e aña ey, pues super laat cu un deficit di 444 miyon florin. Wel e gobierno actual a logra den apenas algun aña draai bek e desaster di Mike Eman y e deficit di 444 miyon te cu 4 miyon na final di 2019.
Surplus chikito na 2019
Locual a sorpresa Parlamentarionan di AVP mas aun y a haci nan hopi mas dolor ta momento cu Raymond Gradus a splica cu awor cu cifranan final di 2019 a drenta incluyendo october te cu december 2019 a resulta cu Aruba a conoce un SURPLUS chikito. Pues enbes di un deficit di 25 miyon florin ancra den protocol 2018 Aruba ya na 2019 a conoce un SURPLUS y pa 2020 mester alcansa 25 miyon Surplus. Gradus mes a splica cu finalmente awor cu nos a yega Surplus, Aruba por cuminsa paga e debenan di Mike Eman. Den protocol tin ancra cu e debe nacional orkestra pa Mike Eman y AVP lo alcansa 50% te na aña 2039.
Compliment a haci AVP hopi dolor
Mientras e proyectonan PPP di AVP e pueblo aki lo caba di paga te na 2044. Esaki ta e realidad. CAFT a accentua tambe pa gobierno keda enfoca pa baha e gastonan di gobierno. Tanto AZV y SVB tabata puntonan cu mester atencion di acuerdo cu CAFT. Tur cu tur e compliment di CAFT den direccion di gobierno actual aparentemente a haci AVP hopi dolor. Esaki ta muestra si cu nos tin un Minister di Finansas y un Minister Presidente cu mester tur elogio di mundo na e manera cu nan ta atendiendo cu finansas di nos pais garantisando un mihor porvenir pa nos futuro generacion. Un cos ta sigur, nunca pero nunca mas por duna AVP un voto di confiansa.


text:
Tarea di representantenan di pueblo
E diferente representantenan di pueblo tin tarea distinto.
- Miembronan di Eerste i Tweede Kamer ta vigilá ku bista krítiko tur loke gabinete (minister- i sekretarionan di estado) hasi.
- Miembronan di Provinciale Staten ta fiha maneho global di e respektivo provinsia i nan ta kontrolá su ehekushon, ku ta na enkargo di College van Gedeputeerde Staten.
- Miembronan di gemeenteraad ta fiha maneho global di e respektivo gemeente i ta kontrolá su ehekushon, ku ta na enkargo di College van Burgemeester en Wethouders.


text:
Diabierna ultimo VCC un biaha mas a organisa un seminario na oficina principal tocante e OCR software nobo, esta ImageCapture, pa su clientenan y interesadonan. E software aki ta lesa tur tipo di documento den PDF y ta yena e informacion/data den un pakete di software financiero. Asina tin menos espacio pa haci fout y ta spaar e compania hopi tempo den e procesamento di por ehemplo purchase invoices, orderforms y mas. Un otro beneficio ta cu semper e usuario tin un vision completo di su data na tur momento. ImageCapture ta integra perfectamente cu mayoria di e sistemanan di accounting manera EXACT, Profit, SAP, AccountView y mas. E autorizacion di facturanan door di uza ‘workflows’ tambe ta inclui den e software.
E pakete ta bini den diferente tamaño pa tur tipo di compania y ya caba na Aruba y Corsow tin companianan den sector hotelero, wholesale, seguro, banco, y semi gubernamental cu ta uzando ImageCapture pa procesa nan documentonan. Pa registra pa e siguiente seminario di ImageCapture of pa mas informacion por tuma contacto cu VCC International via [email protected]


text:
E cuestionado di president di Venezuela, Nicolas Maduro a anuncia e yegada di delegacion di Noruega cu lo facilita un dialogo cu un sector di oposicion cu no lo reconoce. Maduro a bisa di ta dispuesto pa reuni cu sector radical di oposicion.
Nan a acepta pa participa den combersacion y propone pa reunion ta publico y via television (pa asina pais por wak detaye y acuerdo). Maduro a bisa cu lo tin tres peticion, kita e sancion cu ta pisa riba nan gobierno, reconocimento di poder publico y pa laga controla recurso di Venezuela den exterior.
E posicion di Maduro y Guaidó tocante Noruega
Na cuminsamento di mei, Guaido a planta un acuerdo salvacion nacional cu lo inclui cu un propuesta di dialogo cu e chavismo, Maduro a bisa e ta dispuesto pa participa. E ta bisa cu e ta acuerdo cu yudansa di Union Europeo, y di gobierno di Noruega.
Guaido a bisa cu despues di a pone e acuerdo, el a menciona e posibilidad di un delegacion di Noruega, cu na 2019 a facilita e dialogo entre parti, pa e proceso nobo. Sinembargo, segun e lider di oposicion, e participacion di noruegonan no lo ta suficiente, mester garante.